CNLD Party Cu Chin Miphun Party Tiah Auh Ti Hlah U, The Chinland Post Media Phu Mang Hre Lian Le Ngun San Aung Nih Chukcho Mer Khawhmi CNLD Party Tiah Rak Auh Cang Ko U – Chuncha News\nCNLD Party Cu Chin Miphun Party Tiah Auh Ti Hlah U, The Chinland Post Media Phu Mang Hre Lian Le Ngun San Aung Nih Chukcho Mer Khawhmi CNLD Party Tiah Rak Auh Cang Ko U\nThe Chanland Post CNLD miphun party; Thantlang CNLD cu vei media phu nih reform an va tuah hna ti a si, anmah pawl khi zeitik party member an luh zong kan thei cio lo. Lakhruak in an party biaceihtu ah an cang ko.\nCandidate zong CEC lawng nih fehter khawh a si an ti tawn nain anmah media phu nih an an uar deuhmi nu pakhat kha rianrang in an khumh i ‘no.1 in aa cuh lai’ tiah an fehter colh, EC vote thlak zong a um lo. An mak ko. Party member hmanh a si lomi nih party pakhat reform tuahnak nawl an ngei cu ka khuaruah lei a har.\nTuhnu cun CNLD party cu Chin miphun party tiah auh ti hlah u, The Chinland Post media phu Mang Hre Lian le Ngun San Aung nih chukcho mer khawhmi The Chinland Post CNLD party tiah rak auh cang ko u.Credit: Salai Lungthli Tum\nRelchap<< Nihin a cang mi hi thaizing caah kan tuanbia a si than lai caah kai save ve rih lai. Hibantuk thil hi cu mipi hmai lang lo tein Miphun party nih rak tawlrel kho sehlaw tha tuk hnga. A tawlrel kho le a lungsau mi Hruaitu zong kan si a herh.\nThim laiah buainak chuahter ngamtiang dirhmun kan phak hi miphun dawtnak kan ti mi a muru takak kan kilven khawh lo le lungsau lo a si ko tiin ka hmuh. Ceu Bik Thawng zong a palhnak um kho. Nain tutiang thawngpang ri in kan zoh asi ahcun Thantlang CNLD cathanhnak chungah statment a pical lo mi bia a um. Tam kan chim duh lem lai lo.\nCun Miphun party chungin Upa bia ah bia dawhcah lo taktak Zuding pa i ti hi CNLD dignity pi kilven lo le Miphun dirhkamhnak tlinglo ah ka ruah. Thantlang CNLD dirhmun pumpak dirhmun defend nak men lawng asi. Quality thatha kan ngei ko lai. Kan fimnak lawng si loin kan behaviour hrim in Miphun aiawhtu asi mi hruaitu nihcun miphun kan kilkamh a herh. Chimduh mi cu upa sawhsawh hmanh nih cubantuk bia cu chimrel dingah kan i thlachiat tawn mi bia asi.\nHruaitu tha nihcun buainak hi a handle zia an thiam i an thin an thumh deuhdeuh. An quality thatha an chuah chinchin. Buainak le thil har nih Hruaitu puitling sinak an quality a langhter deuh tawn. A tlaungtlam mi kong ahcun hopoah nih handle khawh dih asi. Party ciocio lakah Miphun party ko nih hibantuk kongah i kilven a herh khun fawn.\nTinhmi cungah thil tha kan duh dih. Nain a dik mi taktak thil tha a chuah pitu cu a dikmi ruahnak le khuakhannak cungah exactly right biachahnak peng hi asi. The difference between success and failure is the difference between doing exactly right and almost right ti hi asi. Almost right hi exactly right ah kan ruah sual tawn tawn tikah buainak le hlawhtlinlonak failure cu a chuah ter tawn i exactly right nihin success taktak cu a chuahter tawn. Zeidah exactly right cu a si te lai timi a lang te ko lai.\nMiphun party nih hibantuk kan tawn lengmang mi hi hruaitu chung lila ah miphun dawtnak tling taktak kan ngei hna maw ti hi ruah loawk a tha tawn lo. Hmailei ahcun a fit milawng si loin behaviour lei zongin miphun kilkamh khotu zong zoh chih thiam kan herh ngaingai lai. Hi kongah kan lung tha cio lo.Catialtu: Al Bik Lian Zathang\nPasal Tha Nung; Party Chungah Zuam Cawhnak A Lutmi Cu Miphun Caah Kan I Za Ko Tiah Ai Ruatmi Lawngte Kan Si.\nPolice Pa Pakhat Nih Leknak I A Hmanmi Bomb A Puak Sual I Minung Pahnih Annunak A Liam


BIATAK TEIN RUNVENNAK AN TUAH CANG, THAIZING CU THINPHANG SI KO – The Chinlung Post\nBIATAK TEIN RUNVENNAK AN TUAH CANG, THAIZING CU THINPHANG SI KO\nApril 23, 2021 admin Local News 0\nThawngpang alinsa taktak cang, ASEAN meeting tuahnak pawngkam vialte zong ralring taktak in duty an ciah dih cang hna. Tutan ah biatak tein an i ralrinnak khun cu mithat lainawng Min Aung Hlaing aitel in, akal lai ruangah a si bik. Min Aung Hlaing cu thaizing April 24 zinglei 6:00 AM ah Min Aung Hlaing Indonesia ram ah a zuang lai.\nASEAN Summit meeting ah SAC lutlai Min Aung Hlaing cu Myanmar Airways International (MAI), MMA No. 001 in Indonesia ram khuapi Jakarta ah a zuang lai, ti a si. Cu hlan Myanmar ram upa deuh khual an tlawn (ramleng chuah) tik ah Myanmar National Airline (MNA) deuh in khual an tlawng tawn nain tutan Min Aung Hlaing cu MAI in a tlawng lai.\nMAI ah hin Myanmar rammi Vanlawng lei riantuan Officer rank minung an tam pin ah ralkap chungkhar in Philippines ram ah Vanlawng lei sianginn a kai mi an tam i MAI ah rian a luut mi an tam ca ah a si,” tiah riantuan bal mi pakhat nih a chim.Hramhram in nawlngeihnak latu Min Aung Hlaing hi ramleng a chuah lecangka tlaihcolh ding a si,” tiah,\nGlobal Centre of R2P in Executive Director Dr. Simon Adams nih a rak chim bal. Cun, NUG in Home Affairs and Immigration Minister U Lwin Ko Latt zong nih INTERPOL (Vawlei cung Sualphun ngan hlathlaitu Palek) nih tlaihpiak ding in General Secretary sin ah ca a kuat ve fawn.\nThawngpand Dang:Tuzanlei Hakha ah kawlralkap ralhrang hna an mah le anmah an i kahnak kongah Pu Ngun San Aung nih mipi sin ah bia a chim. Lau hlah uh, nan thinzong phang hlah uh, anmah kawlralkap cungah a cangmi thil a si tiah a chim. Tuzan lei ah khan Hakha vuanci pawl umnak inn gate, Pu Sui Thio a rak umnak zawn ah i kahnak a chuak. Tuzan lei i kahnak ah hin ralhrang kawlralkap minung pahnih an nunnak aliam i, minung pakhat zong fak ngai in hliam atuar ti asi.\nThawngzamhnak tthenkhat nih an langhter ning ahcun minung pathum an nunnak aliam tiah an ti. Biafiang hlat cuahmah asi. Tuzan lei i kahnak hi anmah kawlralkap chung lila an si. Minung pakhat nih a hawi le pahnih akah thah hna tiah theih asi. Hi kahnak konghe pehtlaiin Pu Ngun San Aung nih a chimmi cu ralkap pakhat nih a hawi le minung pahnih akah hna i, amah lila zong aa kap ve. Minung pahnih cu a hmun lila ah a nunnak aliam i, minung pakhat cu a hma fak ngai i, a thih le a nun zong theih a si lo tiah a chim tiin a langhter. Hi konghe pehtlaiin khuami vialte zong lau ding a um lo. Anmah le anmah cungah a cangmi asi.\nHi konghe pehtlaiin aliamcia minute tlawmpal ah khan DVC nih alanghter mi cu hitihin a si: Hakha Vuanci Ing-Ya ah kahdohnak a chauk Ralkap 3 an thi.Hakha Vuanci Ing-Ya kiangkap April 23 zaan suimilaam 7:30 tluk ah ralkap le ralkap an i kap sual i ralkap minung 3 an thi tiah kan theih. Hi kong he pehtlai in a kiangkap um mi pakhat nih, “ An meithal thawng hi lai meithal thawng a si lo.A hmasa kan thawng kan theih ning ah midang he an i Kap tiah kan theih nain si dawh a si lo. Ralkap meithal thawng a si.\nAnmah le anmah kha minung i palh in an i Kap sual lai tiah ruahdamh a si. Thawngpang fiang in kan hal cuahmah lio hna. Atutiang kan theih ning ahcun Ralkap minung 3 an thi,” tiah DVC ah a chim.Hakha Ralkap le Palek cu Zaan suimilam 8:00 hrawng ah minung 30 tluk Cozah Zung hmai ah an um i khuachung le khua kiangkap ah checkhlatnak tuah an timh tiah thawng kan theih. Biakilh: Thawngpang fiang kan hlat cuahmah. Tlamtling deuh in thanh kawh kan i zuam lai. Credit: Democratic voice of Chin- DVC\nBREAKING NEWS : KIA Laiza Sakhaan Lei Ah Ralhrang Tank Le Mawtaw Tampi Hmuh An Si.\nUN NIH KAWLRAM KONG A CHIMMI CU LUNGRAWK NGAI SI KO


Hlasakthiam Sui Lian Te Chungkhar Hmanthlak Pawl Cu Zoh A Nuam Kho Tak Tak. – Kawltu Team\nHlasakthiam Sui Lian Te Chungkhar Hmanthlak Pawl Cu Zoh A Nuam Kho Tak Tak.\nHlasakthiam Sui Lian Te Chungkhar Hmanthlak Pawl Cu Zoh A Nuam Kho Tak Tak\nKan Lai hlasakthiam Sui Lian te chungkhar an hmangthlak pawl cu zoh an nuam kho taktak, an i rem kho taktak. An fanu te zong duh a nung kho tuk. A tanglei ah an hmanthlak dawh taktak pawl ka van in dangh hna. Hlasakthiam chungkhar an si bantuk in zoh an nuam bak ko.\nLaimi chungin Sui Lian a thei lomi kan um lai ka zum bak lo. Rock hlasak siseh a thiam taktak fawn. A aw siseh a sang law law khi si. Liam Kun Law timi hla asak mi lebang cu kan unau Mizo pawl tiangin an uar kho taktak, thiam an thi kho tuk.\nHlasakthiam Sui Lian te chungkhar hi a men bak lomi an si. A nupi siseh ca thiam ngaingai mi a si. Sui Liamn siseh hlasak thiam taktak mi a si. Hla lungleng sak zong a thiam kho taktak. Sui Lian hlasak mi vialte hi aa dawh lomi pakhat hmanh a um bak lo.\nAn fanu te hi duh a nung kho taktak. Sui Lian te chungkhar Bawipa nih an lam hruai zungzal ko hna seh.\nPhoto Credit : Sui Lian\n← Mizo Nungak Tetei Hmanthlak Pawl Cu An Taru Bak Ko.,,,\nElection Kong He Pehtlaiin Tuni Ah Trump Nih Zeibia Dah A Chim. →


Win Le Zaw Kong Myanmar Cozah Nih a Tha Bik in Tawlrel Timh – THE CHIN JOURNAL\nWin Le Zaw Kong Myanmar Cozah Nih a Tha Bik in Tawlrel Timh\nSeptember 14, 2019 | The Chin Journal | Hakha, Chin State\nThailand ram ah thihdan aa huahmi Myanmar rammi pahnih Win le Zaw kong he pehtlai in Myanmar cozah lei nih a tha bik in kan tawlrel lai, tiah September 13 zanlei ah Myanmar President zung chimnak nawlngei U Zaw Htay nih a chim.\n“Hi kong ah hin abiana ah cathanh te hei chuah, nawlpatnak hei tuah menmen in a tlamtling kho ding a si lo. Hi case hi Thailand biaceih zung a dotdot in phakpi a si hnu ah High Court tiang nih thihdan a pekmi a si. Acozah lei in a tha bik cun kan i zuam ve lai. Zeitindah hmual ngei tein kan tawlrel lai timi khua kan khaan lio a si,” tiah Media pawl sin ah a chim.\nWin le Zaw thihdan an pekmi hna dindonhter ding in nawlpatnak tuah than awk ah Thailand ah a ummi Myanmar Embassy le Thailand ram sihni bu zong an i zuam cuahmah ve.\nAugust 29, 2019 ah Thai Supreme Court nih thihdan thotho a pek hna caah Thai siangpahrang sin lawng ah nawlnak tuah khawh a si i, ni 60 chung ah nawlnak tuah ding in timhtuahnak an ngei.


Hruaitu ṭhalo, Lih Chim Hmang Pa Ruangah Rampi Zong Zohchia Le Mualpho Dirhmun Phan – Chin 11 News\nHruaitu ṭhalo, Lih Chim Hmang Pa Ruangah Rampi Zong Zohchia Le Mualpho Dirhmun Phan\nUS hruaitu ah Donald Trump rak chuak hlah sehlaw, Covid-19 zawtnak rungrul nih US vawlei cu a phanh hmanh khi a rak phan kho lai lo. Mah kong hi hrilhfiah herhmi si lo i, ca a relmi le thil sining a theimi nihcun hngalh dih ciomi a si.\nCovid-19 nih US vawlei a phanh hnu ah, lih a chim peng rih. Uknak huham a kut i aa hum khawhnak dingah, thawnglatu a volhpamh hna, dokalhtu party sual a phawt hna. A ram chungah a lut cangmi zawtnak rungrul kong aa theihter lo. Zawtnak a zual tuk hnu zong ah lih a chim peng thotho. Lih in a hnemh hna. A um lomi a um a ti hna. Thilri umnak hmun ah, rammi caah kun i mi nawlpat ai nautat.\nZei tlukin dah a zual cang?\nTuan deuh, CDC lei an tuakning ah minung 100 mizaw lakah minung 1 tluk hmanh an rak thi lo. Cozah ṭha, rammi nunnak le himnak a ruatmi cozah an si ahcun, mah cu mortality rate nak niam hmanh khin izuam caan an rak ngei. Nain, caan cu amah liam in a liam lengmang ko i, a au sawh lawngin a au, mipi hnemh le hlen, amah thimfung lak khawh ding lawng a tuak tikah, nihin ni ah cun, Mizaw positive case dihlak 311,357 lakah mithi 8,452 an si. Minung 100 ah cun, 8,452/311,357×100=2.7 and something hrawng ah an kai.\nMinung sing khat lawng kan thih ahcun, kan thil tuah a ṭha tuk i a tlamtling kan ti khawh ti lei in ai la salam. A tam cem 240,000 lawng a kan den lai a ti huar. Caan a liam. Atu milu 265,000 renglo nunnak a liam lai a ti ṭhan. US nih fimnak le thiamnak a ngeih lo khi si lo. An hruaitu hruh, lihchim, le hrokhrol ruangah an mual a phonak si.\nKam khatlei ah, Germany ah mizaw sing khat dengmang an phan ve. Nain, an ithlopning a ṭhat caah mithi an tlawm, 1,444 lawng an thi i, cu nakin mithi an tlawm chinchin nakding le zawtnak a karh ti lonak dingah an izuam. A ngawi rin an bialter.Vunraang ram lakah, Australia ikilven daan an fel bik hlah maw ti awkin a um. An ram milu zong a tlawm tikah, ikilven zong cu a fawi ti khawh si hnga. Norway tbk Scandinavian vunrang pawl lam cu ngandamnak lei kongkau ah cun, vawlei tahfung an si tawn bantuk in mizaw an karh hmanh ah mithi an um tuk lo.\nA ngawi riin hmanthlak khi US ta a si


Kanpetlet ah sibawi le nurse pawl Mobile Tablet an phawt hna | THE CHIN EXPRESS\nChin state, Kanpetlet khua sizung ah ngandamnak lei rianttuan pawl Mobile Tablet an pek hna.\nMobile Tablet peknak cu July 6, zinglei sml 11 ah an tuah i Chin state Zatlang Vuanci Pu Pau Lun Min Thang nih hmasabik ah biachimnak a ngeih.\nCun, Chin state Ngandamnak lutlai Dr. Aung Ngwe San nih Mobile Tablet cu ngandamnak lei rianttuan hna nih mizaw zohkhenhnak le ngandamnak theihtlei kong cawlcanghnak tuahnak ca, ngandamnak he aa pehtlaimi thawngpang i kuat khawhnak ca ah le ngandamnak he aa pehtlaimi cazin khumhnak caah hmuitinh in phawt a sinak kong a chim.\nCu hnu ah, Chin state Sipin Vuanci U Soe Htet, Zatlang Vuanci Pu Pau Lun Min Thang, Kanpetlet peng pyitu hluttaw MP U Ngioh Win le amyotha hluttaw MP Dawr Khin Swe Lwin hna nih Mobile Tablet 59 cu ngandamnak lei rianttuan tu pawl an pek hna.\nJuly 4 zong ahkhan Matupi khua ah ngandamnak lei rianttuan pawl le sibawi te cu Mobile Tablet an pek ve hna.


Obama Minung Pawl Media Ah Hmunhma Laak An Thawk – Hakha Cherry\nObama Minung Pawl Media Ah Hmunhma Laak An Thawk\nObama lawng si loin Obama President a tuan lio ah rank sang pipi a tuanmi a hawile hna cu technology company, main stream media le news firm tampi ah rian an rak luh cio tik ah khuaruahhar ngai thil pakhat zong a rak si. Zeiruangah media kip ah Obama minung hna nih hmunhma an laak timi hi biahalnak a um lengmang mi a si.\nObama hawile chungin Media raintuannak a thialmi pawl hi Obama cozah lio ah mi ngiathlaitu Top Spies pawl an I tel. Mah spies pawl cu Netflix, CNN, NBC, Google le Facebook ah rian an lut hna. Mah minung pawl cu President Donald Trump thlak khawhnak dingah Obama nih a thazang tha bik ah a hman hna ti a si. Media hmang in conservative ruahnak a phunphun an doh.\nUS ram dirhtu hna nih khrihfa zumhnak in an rak sermi, US Constitutions tiang in doh le hrawh an timh. Khrihfa muisam a kengmi, US constitutions vialte hrawh dih an timh. Pathian muihmai a kengmi phun poah an huat. Khrihfa hna zumhnak fil dih lak in tuah an I zuam. Khrihfa hna zumhnak a tlaihmi hna cu mihrut an si ti tiang in an chim.\nDemocrats le democrats a dirkamhtu pawl lungput cu communist, socialist le ralkap cozah bantuk ah an i chuah chin lengmang


Good News : U.S Nih Covid-19 Vaccine Cu Tu Hnu Tlawmpal Ah Hman Khawh A Cang Lai – FIAKFAIROCK\nGood News : U.S Nih Covid-19 Vaccine Cu Tu Hnu Tlawmpal Ah Hman Khawh A Cang Lai\nU.S ram ah zawtnak hrik chonh khawh a simi hlathlai tu i an top expert Anthony Fauci nih cun tu tawmpal ah cun Covid-19 vaccine kan hman khawh zau cang lai tiah zumhnak kan nei tiin Cacawn ni 5 ni ah khan an parliament member hna sinah achim.\nDr. Anthony Fauci, director of the National Institute for Allergy and Infectious Diseases Center, nih hin House Select Subcommittee on the Coronavirus Crisis hna sinah report a pek i, ti hin an sin ahcun achim. ” Mi zeihmanh nih tha te zoh ta loin a him tak tak ko tiah guarantee an in pe kho hna lai lo. Sinain ralrin tak tak bu in hi vaccine hi thla rau lo teah hman khawh a si cang lai tiah kan zumh i, A that lei in kan conh.”\nFauci nih hin Covid-19 vaccine cu a tu ah hin zoh felnak a hnu bik Phase 3 an nei cuahmah lio tiah achim fawn. Ramsa le minung ah zoh fiannak an neih cang mi chungin hi vaccine ah hin ruahchannak khua a dei ngai cang.” tiah achim.\nU.S i Covid 19 a karh lio caan ah hi bantuk thawng theih ding a um hi U.S mipi le cozah hruaitu hna caah cun lunglawmhnak a sang khun ko lai. John Hopkin Report nih a tar langh ningah tu ah hin U.S ah Covid -19 hrik kai mi hi 4,500,000 le a thih pi mi 150,000 leng an um cang i, Vawlei cung ah hrik kai le thi an tam cemnak ram a si i, June thla hnu lei ah khan hri kai hi an karh chin chin hoi. thawnglatu


Nihin April 26 Ah NUG Cozah Nih Cathanh A Vanchuah Than Mki Cu Uar Um Taktak. – Chintanbo\nNihin April 26 Ah NUG Cozah Nih Cathanh A Vanchuah Than Mki Cu Uar Um Taktak.\nApril 26, 2022 admin MYANMAR NEWS 0\nMipi lei ah a dir mi CDM ralkap phu chung ah a lut mi cu minung 3000 hrawng an si cang, tiah NUG cozah nih cathanh an chuah. Nawlngeihnak laak thok in April 25 tiang ah NUG Ministry of Home Affairs, Immigration; CDM Peoples Police Interim Administrative Committee he pehtlai in CDM palik ralkap ah aa pe mi hi 2,937 an um i SAC ralkap hna sinah cozah rianṭuan bantuk in rian a ṭuan mi Pre-CDM palik 34 an um cang, tiah NUG Ministry of Home Affairs nih cathanh an chuah.\nNUG nih hlathlainak an tuah ning ah cun CDM tuahtu palik ralkap cu minung 6000 le 7000 karlak an si cang i, a dang pehtlaih khawh rih lo mi zong NUG lei nih pehtlaih khawh an i zuam cuahmah. Pehtlaih khawh a si rih lo mi CDM palik ralkap hna zong nih Ministry of People’s Police Interim Administrative Committee sin ah a rannak in pehtlaihnak tuah ding in NUG nih theihternak an tuah.\nMipi sin ah i dor loin SAC ralkap he i bawm in rian a ṭuan rih mi cu mipi cung ah harnak a petu an si, tiah ruah nan si lai i SAC ralkap lei a ṭang mi pohpoh cu phunghram he aa tlak ning in dantat nan si te lai, tiah fak piin ralrin peknak cathanh NUG nih a chuah. Credit:The Chin Post.\nRelchap, Innchungkhar dirh hi a fawi temi ah ruah a si nain a taktak ah cun thil fawimi a rak si lo.Curuangah nupi pasal na ngeih hlan ah atanglei kan langhtermi hna hi thatein rak i ruahcia dih a herh. Fangeih kong: Nupi pasal ngeihhlanah fangeih duh le duh lo kong i chimhruah ta ding.\nFangeih duh asi hmanhah azat tiangin rak i ceihcia ding.Cun vanchiat thil ah nu asi lo pa maw fa ngei kho lo dirhmunin umsual ah teh zeitluk tiang dah nu le va kan um ti lai timi pawl tiangin rak i ruah ti cia ding a si.\nChawva kong: Phaisa tel lo ngaingai cun khuasaknak ah a harsa.Nan i thitumh hlanah teh zeitluk tiangin dah phaisa nan kawl ti.Hmunkhat nan van um ti tikah teh zeitindah phaisa nan hman ning sila Nan chungkhar caah teh zeitindah phaisa kan kawl ning sila timi tiangin teh timhlamhnak nan ngei maw.\nNan i duhdawtnak hna teh adih kho te sual hnga maw:Tu na tlangval, nungak he Khan van i thium ulaw teh,nangmah nih na duhdawt bantuk tein thihhlan lo an duhdaw vemi a si kho lai maw.Pakhat le pakhat cungah teh diriamnak taktak nan hmu kho veve lai maw Sau a deih lomi duhdawtnak hna nan rak ngei ziar mawhi vialte tiangin rak ruah cia dihah a tha.\nKaphnih chungkhar kong: Nan i thitumh a siah cun chungkhar pahnih a ngeitu nan si veve.Nan nupi chungkhat na pasal chungkhat pawl ai tluk tein nan chawnhbiak veve hna a hau cang.Khatlei lawng dawt tibantuk phunin nan umah cun a poi ngaingai lai.Cubantuk vialte hna cu rualrem tein nan kalpi dih a hau lai.\nKhatlei chungkhar nan i ngamh cia maw?:I thit-umh hnu nak in thitumh hlanah khatlei khatlei chungkhar kong rak theihcia kha a poinak a um lo.Cutiang cun teh na ruat cia rengreng maw Cubantuk zong ruat lem loin dah nupi pasal a thi menmi na rak si.Rak ruah cia a herh dihmi lawngte an si.\nZeipaoh Sungh a hauh caanah teh na sungngam taktak lai maw Nan i duh lioah nangmah caah cun zeipaoh ka ngamh dih.Ka nunnak zong ka pekngam na ti tikah,nupi pasal na van ngei i a takram na van phak tikah teh na biakam mi hna pawl cu na tuahngam taktak lai maw Na biakam mi vialte cu na tuah caan an hungphan te lai.Na sinak dihlak,na khuaruahnak le lungput.\nNa ngeih lomi tiangin na sungh caan phan sehlaw teh na tlinh kho taktak lai maw Nan chungmuril biathli thup nan i thei ve ve maw,Nan pahnihin nan i umh hlanah nan sining hlun,na thinlungput le ziaza, nan sining dihlakin i chimruahnak nan ngei kho veve mawCubantukin nan i chimruahnak nih cun pakhat le pakhat i theihthiamnak a chuahpi i a tha taktak.\nCu bantuk cun teh ai chimh ruah mi nan si kho maw?8.Pathian samhrisih nan si taktak maw,Zeitlukhmanhin i duhdaw ko ulaw Pathian samhrisih nan si loah cun sau a deih kho hlei lai lo.Curuangah tar tiangin nu le va nan sikhawh ding le sikhawh lo ding kha theihkhawh cia i zuam uh.\nSAC Ralhrang Ca Ah Beer A Phorh Leng Mang Tu Pa Cu PDF Nih Thah Ding In\nKhah Pasaltha Hna Kong Cu Mipi Zong Nih Kan Theih Ve Hrimhrim A Harh Mi Hrimhrim Cu A Si.


CEC-USA Tuanbia | CEC-USA\nChin Evangelical Churches USA cu a hramthawk ah Mid-America Chin Christian Fellowship in a rak i thawkmi a si. MACCF cu December 19, 2009 kum ah Khrihfabu(13) fonh in rak thawkmi hawikomhnak bu a si. Cu hawikomhnak bu rak thawknak aruang bik cu Mid-West area ah khuasami hna nih ngaihchiatnak an tontik ah zohkhenhtu an rak ngei lo. Cu lio ahcun Khrihfabu zong tha tein in a dirmi an tlawm rih. Pehtlaihnak tha zong an rak ngeih khawh lo tik ah harnak tampi an rak tong. Cu harnak an tonmi raldoh ding ah Khrihfabu hawikomhnak bu an rak thawknak a si. Cu hawikomhnak bu tuah hnu ahcun chiatni/thatni tawn caan ah kan miphun hna a rak ngam ngaingai cang. Cu hawikomhnakbu hmang in Pathian thangthatnak le lentecelhnak in Khrihfabu pakhat le khat hawikomhnak rak ngeih a si.\n2014 kum thawk in CBCUSA he riantuan tinak rak ngeih a si i Khrihfabu nih kumkhat hmuhmi 3% cu CBCUSA ah rak peknak in pehtlaihnak rak tuah a si. Mission riantuannak cu mission department, CBCUSA ah rak tuan ti a si i mah le local church cio in rak tuan a si. Sihmanhsehlaw can rak kal lengmang tik ah pehtlaihnak kong hi khat le khat lei in harnak tete arak um ve tik ah MACCF hawikomhnak bu cu amah tein riantuan thawk ve ding in timhtuahnak rak ngeih a si tik ah a min zong thlen siseh tiah ruahnak a rak chuak. Chin Evangelical Churches USA tiah min pekmi cu September 3,2021 General Assembly Meeting, Milwaukee khua ah rak thlen a si. Cu meeting lio ahcun CECUSA nih mission riantuan ve ding in timhtuahnak rak ngeih a si. CECUSA nih aihmaitlakmi mission field Asho Chin kan miphun hawi sin ah tuan ding ah hnatlaknak rak tuah a si. CECUSA nih Asho chinmi sin ah mission riantuan ai timhnak a ruang bik cu Asho Chinmi cu kawlram, miphun dang sin ah khuasami an si. Rev. Arthur E. Carson le Laura Carson nih 1888 ah American missionary in Ashco Chin sin ah mission riantuan an rak thawk cang. Mission center ah an rak sermi khuacu Thatyetmyo a si. Kum (9) hrawng mission rian an tuan hnu ah February 2,1899 ah Thayetmyo cu an chuahtak i tlangcung Chinmi phun sin ah thawngtha chim ding in an rak i thawh. Hakha an phak ni cu March 15, 1899 ah a si. Rev. Carson le Laura hi kan miphun caah Pathian nih arfi bantuk in kan miphun caah ceunak thawngtha a rak kan phurhtu hmasak bik an si.\nKan miphun sin Rev. Carson le Laura nih Jesuh khamhnak le dawtnak thawngtha an chim kum in a tu cu 123 kan si si ve cang. Tlangcung Chinmi phun cu a tam deuh Khrihfabu kan si nain thawngtha a rak thei hmasami Asho Chin hna cu biaknak karcehmi an si tik ah Khrihfabu an tlawm ngaingai rih. Khrihfa a si ciami hmanh an mah tein a dir kholomi tampi an um rih. Cu kan miphun hawi sin ahcun CECUSA nih thawngchimnak, cawnpiaknak le ngandamnak lei kong he i hmaitlak in tuan ai tim cuahmah ko. Bawipa nih CECUSA thluachuah pe ko seh!


Myanmar Idol In Chin Nu Esther Dawt Chin Sung Salai Pakhat Nih A Chimmi Cu Mak Ko – Chin World News Evening\nDecember 23, 2019 Salai Van Hmuhning\nMyanmar Idol in ChinNu Esther Dawt Chin Sung. Chin miphun nih nihin kan dirhmun le kan biachim. Kan hmuhning aa dang cio i kan duhning le kan sining zong aa dang cio ve mi minung kan si caah chimrel awk cu a herh ngai ko. Nain nihin Chin miphun hi kan moral le kan mindsets ah kan dirhmu a niam tuk hrim hrim ko. Mifim nih cu mi an bomchan khaw lo hmanah faknak an pek bal lo. Cucaah Salai Lairamthang nih a tialmi hi relhrimhrim u ti ka duh piak ngai hna chinmi nih cun, Nangta zeidah na ruat bal ve.?\nZeiruangah Myanmar Idol a zuammi, Esther DCS kan dirhpi a herh timi keimah le keimah kaa ruat tawn. 1.Chin miphun cu miphun hmete kan si caah kanmah le kanmah kan i dirkamh i, kanmah le kanmah kan i cawisan a herh. 2. Lai phungthluk ah mi pakhat thawng sa pakhat thawng ti a um. Laimi pakhat thawng in kan miphun mithmai a hngal kho i, mi pakhat thawng in kan miphun min a chia kho. Cawn san awk tlak le dirkamh awk tlak kan ngeihmi kan fa naule hna poah cu kan dirkamh hna i kan ser siam dingah ka ruah. A herh le thinlung, a herh le chawva zong in kan sersiam hna lai.\n3. Sung Tin Par pakhat thawng in Laimi kan hmai a hngal i Lai thil tampi nih hmunhma a ngeih caah kan miphun le kan nunphung a cawisangtu a si pin ah indirect in market zong a kan ser piaktu a si. 4. Vice President Pu Henry Van Thio thawng in miphundang hmai ah kan mithmai a hngal. Amah pakhat thawng in Naypyidaw ah kan thla kam ti lo. Miphundang hmai ah ralthatnak a kan pek.\n5. Dr.Lian Hmung Sakhong pakhat thawng in Kawram ramkhelrian ah Laimi kan mithmai a hngal. Miphundang hmai ah ho van kan hai ti lo. Sutung bang kan miphun a dirkamh caah miphundang hmai ah kan thla a kam ti lo.\n5. Esther DCS nih Myanmar Idol a ngah khawh ahcun lam phawk in kan miphun kan cawisan a si lai. Sung Tin Par a ziam hnu zongah caan saupi a chang khotu ding kan fanu a si lai. Kan miphun mithmai a hngalter tu a si lai.\nChin miphun cu milu tlawmte kan si caah Kawlram pumpi chungah Chinmi minthang kan chuah i kan i sersiam khawh ahcun “Lai miphun kan si, Chin miphun kan si” ti hi kan fanau le hna nih an zahpi ti lai lo. Chin miphun ka si ti hi an i uar chin lai. Cucu miphun kan tun a si i, miphun kan sersiam zong a si. Kanmah le kan ti khawh tawk in kan miphun cawisang cio hna usih.\nBy Salai Lairamthang (Chin lautunews)


Breaking News:SAC ralhrang nih inn tamtuk an khang hoi cang tih a nungbak cang – Lai Lungrawn Post\nRalhrangbu nih Myintat khua an Khangh Sagaing ramthen, Dipeyin pengah a um mi Myintat khua ralhrangbu nih tuzing August 10 suimilam 7 le cheu hrawngah an lut i, inn cheukhat an khangh tiah a zaam lio mi khuami pakhat nih a chim.\nNizan ah Tainet khua ah a riak mi ralhrangbu hna cu tu zingah Myintat khua an lut than i, mei an khangh hi a si.Ralhrangbu hi minung 60 hrawng an si.\nKhuami an tlaih mi hna zong hri in an tem hna i an hruai hna.Khuami hna cu an zaam dih ngawt cang.Khua an khangh mi belte cu lam hla in a si caah fiang tein a lang kho lo.Khua zong kan naih ngam lo tiah Myintat khuami nih an chim.\nHi ralhrangbu hna hi August 8 le 9 ah Dipeyin peng Nyounghla, Marakan, Weci, Natmya, Murokung khua 10 ah an lut i, thil an kawlnak ah khua khat ah tangka sing za leng man thil an hrawh tiah Khit the chin post.


Sui Thantlang le Chinram cu kum 70 leng an uk cang. Khuachia pennak le an Baal pathian hrawkin cihmih asi caah – The Cherry Par\nSui Thantlang le Chinram cu kum 70 leng an uk cang. Khuachia pennak le an Baal pathian hrawkin cihmih asi caah\nVoi 70 a rawk zong ah kan remh ṭhan lai Sui Thantlang Jerusalem khualipi bang in: PGs52\nBabilon Sal tannak in Kum 70 hnu ah Vuancichok le Ralbawi asimi Nehemiah nih a hruai hna i Jerusalem Hauhraung cu an remh ṭhan. Kawl Sal tannak in Kum 70 hnu ah CNA hruai nakin CDF nih Sui Thantlang (le Chinram) Hauhruang Sak ṭhan awk ah MAH le SAC cu an namh ve hna.\nBaal a biakmi le Khuachia Pennak MAH le SAC cihmih awk ah ram dawtu le khumzual tu CDF an tho ve cang. Baal pathian le an luban nih Sui Thantlang le Chinram cu kum 70 leng an uk cang. Khuachia pennak le an Baal pathian hrawkin cihmih asi caah thil fawi asilo i ti le nu paw chung chuak pa poah poah nih ngamh ci asilo zong theih dih cio mi asi.\nJerusalem hauhruang an remh lio tan ah, khat lei kut in Cantiang an i ken i, khat lei in tlakrawh an put. Cu ko cu Sui Thantlang kan derhhmun cu asi ve. Tuksapur mithah Lainawng pa le Ralhrang ṭihnung MAH le SAC kan doh pah in Sui Thantlang remhṭhan nak rian zong ṭuan ding in fial mi kan si cio hna.\nJerusalem kaltak sian loin a tang mi hna ruang ah, Judah mi Khualipi asilan nihin tiang. Sui Thantlang ah a tang mi hna nih hi nan ropui nak hi philh lo awk asi. Upat tlak zong nan si fawn. Zeitik hmanhah philh lo ding mi Kan Pipu cu Sui Thantlang kaltak sian loin Lai hlum mi kan Unau hna nan si.\nHim nak hmuhduh ah khuazakip ah riaklang va bang a vakvai mi Sui Thantlang fanau vialte zong, nan thinphang ti hlah uh. Hnangam lungdeih tein i dor chung ko uh. Khuachia Khuahrum pa MAH le SAC cu kan Jerusalem farual asi mi CDF nih a cihmih can kha a ra lio, a rau ti lai lo. Zeitintiah Pathian Planning cu kum 70 in a hlawhtlin tawn caah asi. Pathian Planning cantawi (Short term) cu kum 70 asi tiah kan langhter cang.\nPathian Planning cansau (Long term) cu kum 430 Izip ah saal tannak kha asi. Jesuh Krih an hlawt le Vailam ah an khenchih ruang ah AD70 in 1948 (Kum 1878) Diaspora Jews in vawlei kili ah, an tlau kha cu phundang. Kan nih Chin mi cu Jesuh a hlawt bal mi kan silo. Sui Thantlang cu Pathian rianṭuantu tambik a hrinmi tu kan si. Chinmi le Sui Thantlang cu Pathian ṭhen awk a ṭha lo mi kan si ti cu a mikip theih mi asi ko. Sui Thantlang Boruak i Tukhal pakhat thisen nih Abel thisen thiang bangin Pathian minung kan sinak Tehte a khan ko.\nSui Thantlang farual hna nan lung dong hrim hrim hlah seh. Pathian le Chin miphun ah ṭhawnchin uhsih law, kan thazang tlung chin ko seh. KIO/KIA Laiza khuapi bang Sui Thantlang kan serh lai Ni kha a nai te cang. Cu Ni a phan/phak tikah, ngaichiat lungkuai nak le kan intuar nak vialte zanmang bang an loh dih te lai.\nZan lei ṭahnak Zing lei lunglawmh nak ṭha bik tiah hla kan Sak te lai Caan kha a rau ti lailo. Saupi ka kawl lungdeihnak kha a tu lawng ah ka hmuh tiah Pathian thangṭhatnak hla sak buin kan in tawn ṭhan te hna lai. Nan um nak kip cio ah Pathian hnangam lungdeih nak he in khumzual cio hram hna seh AMEN.\nSui Thantlang Hnemhnak Caah Biahla le Caholh Ka Hmuh Khawh Lo? Rev. Cung Biak Hum i A krifabu, A Chungkhar le Sahlawh rualchan hna, nan ngaichiat lungkuai nak kan hrawm pi hna. Kaa lung sak khawh ve bak ṭung lo. An kan zawmhtai le thlanglamh hi chimh awk a pit ṭung Unau hna!\nRalhrang MAH nih Innlo duah piak mi vialte hna, nan intuar nak kan hrawmpi ve hna. Hacang rial le dak lawng ka rianh ve ṭung! “Phuhlam can kan pe hram ko Bawipa” ti lawng ka thlacam nak! MAH le SAC nih Rev. Biak Cung Hum an tuahto ning le Sui Thantlang Innlo 20 khangh piak mi hi War Crime Against & Crime Against Humanity bak asi. Vawleipi nih theihhngalh dih ding in UN level kung tlun khawh tiangin aupi cio hna usih. A herh le kan hrawm zong cat ko tiang in.\nNUG le Chungtel chin Upa hna nih hi kong hi War Crimes Against & Crimes Against Humanity ah UN le Geneva nih an cohlan nak hnga kan zuam piak hram uh? A ruang cu UN le International nih “Nuhrin Covo buar mi asi” “Human Rights Against” lawng ah an cohlan rih caah asi. Tehte: Kani, Minkin, Gangaw peng Minta le Hnankha khua Meiduah nak le Tuksapur thahnawn nak cu UN le Geneva nih War Crime Against & Crime Against Humanity ah an pom lo. Nuhrin Covo an buar titu in thil a kal.\nFederal Ning in kawlram cu State 8 in ṭhen asi caah 800 millions savo phawt tikah, 100 millions cu CDF i apa CNA pe uhlaw, Sui Ttl hremtu Khuachia MAH le SAC cihmih nak ah kan hmang ve hnga! Aran nak in rak kan zuam piak hram uh tiah vairang caa kan in kuat hna. Credit: Saya Rung Kaw\n← R.I.P; Mang Cuai Pa Nih Lampi Hriangkhaan Khua Ah Mual A Kan Liam Tak Ruangmang Ee!\nHakha Khuapi Tih Hlah Na Thinphang Hlah! →


US Ummi Caah Thawngpang Ṭha Taktak: Chungkhar 1 Ah Fa 3 A Ngeimi (5):$10,000 Bak An Hmuh Lai – Chin World News Evening\nMay 9, 2020 May 9, 2020 Salai Van World News\nAdmin||05|Biangreithlep 09|2020|| D. Senators Sanders, Harris, le Markey nih bill an chuahpi. Minung pakhat ah $2,000 pek siseh an ti. Covid-19 a dih hlan tiang. Bawmhnak hi thla fa tein (monthly) a si lai. Voikhat $1,200 pekmi kha cu a tlawm tuk an ti. (R) nih an duh te hnga dek maw? Minung 1: $2,000. Nuva:$4,000. Hngakchia: 3 tiang: $6,000. Chungkhar 1 ah fa 3 a ngeimi (5):$10,000. Harris, Sanders, Markey propose $2,000 monthly payments amid coronavirus pandemic.\nComment kan rak chih:Biak Hnin Sang: Duak tiah zoh nakin tuk a sum ngaimi hna a lo nain atulio ah mirum caah a cang cuahmahmi “privatizing profits, socializing losses” timi hi fian ahcun “lawmakers hna nih mizapi caah an tuah ve awkte a si” ti dingin ka ruah ko. Federal Reserve nih monetary policies hmangin financial markets an dirkamhnak ah an balance sheet hi 6trillion renglo a si cang.\nFiscal policies in naitan CARES Act zong ahkhan companies lian pipi caah an chiahmi phaisa cu $550 billions renglo a si (phaisa fang in sifak santlailo deuh an kan bawmhnak kha cu 293 billions hrawng lawng a dih). $550 billions chung zong ahkhin zeimawzat cu treasury department nih direct in tawlrel loin Federal Reserve sin ah deposit an chiahnak in companies lianmi nih phaisa tampi an cawi khawhnak ding caah “Main Street Lending Facility” timi program an ser: Small Businesses caah an tuahmi PPP loan bantuk si loin unlimited funding bak a si.\nA tawinak in chim ahcun Covid19 pandemic nih a sukdenmi US economic chanhchuahnak ah US cozah nih Fiscal policies le monetary policies hmangin thazaang an chuahmi hi 9 trillions hualham a si cang i a tlangpi in mirum deuh lawngnih an i hlawkpi khawhnak financial markets deuh lawngte ah an bungh.\nCucaah, Federal Reserve chairman J. Powel nih kan hnuzarh nithum ni press conference ah “kannih Fed nihcun upadi in an kan onhmi monetary policies hmangin financial market le Main Street lending facility ti bantuk hmangin tongta dirkamh in companies ngan pawl kan dirkamh ko hna, fiscal policies sernak nawl a ngeitu Congress le executive branch nihhin mizapi hi tamdeuh in an dirkamh ve hna hrimhrim a herh tiah ka ruah, zeicatiah atu chawleh harsatnak in kan van chuahte tik ahkhin mirum le sifak karlak ah ithlaunak a lian tuk hringhran te lai timi a fiang tuk” a ti. Credit: Zo Tum Hmung


Palik Zungpi Hmai Ah Khuami Nih Palik Pawl Cu An Luh Hnawh Hna, An Au Hnawh Hna! – Daily Post TV\nPalik Zungpi Hmai Ah Khuami Nih Palik Pawl Cu An Luh Hnawh Hna, An Au Hnawh Hna!\nPago – Chohki myone biaceih zungpi nih a dik lo tuk in biakhiahnak an tuah mi hna ah, April 30,2019 ahcun minung 50 hrawng nih Chohki myone palik zungpi hmai ah zaanglei mui lai te ah an fuh hna i an au hnawh len hna.\nHi thil ai thawknak a ruang cu Chohki myone ah KNU motor pakhat cu khuami nih an rak hrawh piak hna. Cu ruang ah palik nih zumhmi minung 14 cu ruahnak in an rak tleih hna ii palik nih ahmuh an on piak hna. Biaceih zungpi nih April 30,2019 ah thla -4 cio thong thlak ding in ri an khiah piak hna.\nMah ruang ah khuami nih sualnak a tuahmi an si lo buin ruahnak in theih le thong thlaknak nan tuah mi hna cu palik pawl nan rian tuannak a dik lo tiah an au hnawh mi hna cu asi.\nPalik zungpi hmai ah mipi nih an rak au hnawh hna ahhin minung -50-80 kar hi an si hna, muika in an au hnawh mi hna cu, tuni April 30,2019 ah biaceih le thla -4 thong thlak cio ding in bia khiahnak ah Palik zungpi nih let piak hna uh tiah an au hnawh chan mi hna cu an si i, zaan 12 ah mipi cu an mah inn cio an tin hna, tleih khihnak le ihliamnak cu mipi nih an ton hna lo tiah theih a si.\nApril 30,2019 Ah Venezuela Ram Ah Mipi Nih Sandah An Piahnak Video Cu Zoh A Dawh Nai Asi Natein, Mipi Pawl Hi An Boruak Ah Zangfak Tuk An Si Hna.\nVaar Tili Ah Minung Pathumnak An Nunnak An Liam


Dr.SaSa nih NUG he pehtlai in thil sining a phuan dih cang – Lai Lungrawn Post\nDr.SaSa nih NUG he pehtlai in thil sining a phuan dih cang\nOctober 6, 2021 October 6, 2021 admin Thawngpang\nDr. SaSa nih ASEAN le vawlei cung ramdang pawl cu NUG cozah cohlang dingin a forh hna i, NUG cozah an cohlan lo a siah cun Myanmar ram cu hi nak in a buai chinchin lai tiah ralrin nak a pek hna.\nDr SA SA nih ASEAN ram hruaitu pawl cu kan chawnh cang hna i, kanmah NUG Cozah pompi le thate an kan dirpi ding cu an tuanvo bak a si. Myanmar ram ralkap uknak dihter ding ah ASEAN cu kanmah NUG he doh ti ding ah tuanvo a nei ve. an kan cohlan lo bak a siah cun Myanmar ram buainak hi a zual chin lengmang ko lai,\nKanmah an kan cohlan lo le an kan chawnh duh lo a si ah cun, Myanmar ram cu thisen luan nak ram bak ah a chuak ko lai. Curuang ah cun Ramdang siseh Asean hruaitu pawl cu, NUG cozah cohlan ding in ka forh cang hna. Myanmar ram ralkap uk nak hi dihter ding ah ramdanf le ASean nih NUG cozah a cohlan ding mi hi a biapi bik mi cu a si.\nTu ah hin can zong tampi kan nei ti loh, curuang ah cun rianrang taktak cawlcang in in ka forh cang hna. Myanmar rampi deihnak um nak ding ah NUG cozah cohlan cu lampi pakhat le ke karhlat karthar mi bantuk a si tiah a ti.\nThawngtha Min Aung Hliang A Nunnak Tih Nung Diar Hmun A Phan Thi Le Nun Karlak Ah A Um Cang\nBreaking News:NUG caah thawngpang tha taktak a chuak lawm a um taktak cang.


𝗡𝗮𝘂𝘀𝗲𝗺 𝗣𝗮𝗿𝗶𝗮𝘁 𝗔 𝗧𝗵𝗮𝗵 𝗛𝗻𝗮 𝗧𝗶𝗮𝗵 𝗔𝗻 𝗧𝗹𝗮𝗶𝗵 – Onlinenungak\n𝗡𝗮𝘂𝘀𝗲𝗺 𝗣𝗮𝗿𝗶𝗮𝘁 𝗔 𝗧𝗵𝗮𝗵 𝗛𝗻𝗮 𝗧𝗶𝗮𝗵 𝗔𝗻 𝗧𝗹𝗮𝗶𝗵\nLiverpool i Chester timi khua naungeihnak siizung i a ttuanmi Nurse nih nausem chuakka a thah tawn hna tiah an tlaih cang.LUCY Letby timi kum 30 nurse a si, i mah ti a rak thah hna hi 2015 in 2016 chung ah a si tiah an ruah. Cucu Sky News le BBC nih an ttial.\n2017 kum ah nausem 15 mah siizung ah an rak thih caah hlathlai le ngiat thlainak an rak tuah i hi kong ah Lucy cu an ram zumh lo caah an tlaih nal cangmi a si tiah BBC nih a ttial.\nLucy nih Pariat a thah hna i pahra hi thah a zalh hna nain a that kho hna lo tiah an ruah. Cucu mah Chester siizung nih Palik he a thabik in hi kong an hlat le an i bawmh kong BBC nih ttial.


December 5-11, 2016 JW Nunning le Rianṭuan Pumhnak Program\nKhrihfa Nunning le Rianṭuannak—Tuahchunhnak Cauk | 2016 December\nREL KA DUH Abbey Abui Acholi Holh Africa Holh Albania Holh Altai Holh Alur Amharic Holh Arab Holh Armenia Holh Armenia Holh (Nitlaklei) Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Bete Holh Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuvash Holh Cibemba Holh Cinyanja Holh Citonga Holh Croatia Holh Czech Holh Dangme Holh Dayak Ngaju Denmark Holh Digor Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Finland Kut Holh Fon Holh France Holh Ga Holh Galician Garifuna Holh Georgia Holh Germany Holh Germany Kut Holh Gokana Holh Greenland Holh Grik Holh Guarani Holh Guerze Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hmong (White) Hungary Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kpelle Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lamba Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mauritius Creole Holh Maya Holh Mazatec Holh (Huautla) Mbunda Mende Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndonga Holh Nepal Holh Ngabere Holh Ngangela Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Pangasinan Holh Papiamento Holh (Curaçao) Persia Holh Pidgin (Cameroon) Poland Holh Poland Kut Holh Portugal Holh Portugal Holh (Portugal) Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Southern Greece) Runyankore Holh Russia Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Soli Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tandroy Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nHla 16 le Thlacamnak\n‘Jehovah Tlang Ah Cun Hung Kal U Sih’: (Min. 10)\n[Isaiah Biahmaiṭhi video kha piah.]\nIsa. 2:2, 3—“Bawipa biakinn a dirnak tlang” timi nih a hmaanmi biaknak kha a aiawh (ip-1-BU 38-41 ¶6-11; 44-45 ¶20-21)\nIsa. 2:4—Jehovah a biami hna nih raldohnak kha an cawng lai lo (ip-1-BU 46-47 ¶24-25)\nIsa. 1:8, 9—Jerusalem cu “mitsur lo chung lo hngaktu thlam bantukin” zeitindah a taan? (w06-BU 12/1 8 ¶5)\nIsa. 1:18—“Atu cu hi bia hi ṭha tein ruatṭi tuah u sih” timi Jehovah bia nih zeidah a chim duhmi a si? (w06-BU 12/1 9 ¶1; it-2 761 ¶3)\nBaibal Relnak: (Min. 4 asiloah mahnak tlawm) Isa. 5:1-13\nTu Thla Caah Chim Ningcang Kha I Timtuah: (Min. 15) I ruahṭi ding. Chim ningcang video pakhat cio kha piah law cinken awk tlak a simi kong kha i ruah u. Pumpak chim ningcang ngeih awkah aa pummi kha thape hna.\nMahle Hmun Herhbaunak: (Min. 7) Aa tlak a si ahcun Yearbook (yb16-BU 32 ¶3–34 ¶1) kha hrambunh in i ruahṭi u.\n“Phungchimnak ah Thiamnak Ṭhanternak—‘Pathian Dawtnak chungah Hmun U’ timi cauk kha Hmangin a Lungthin Chungah a Luh khawh nakhnga Cawnpiak”: (Min. 8) I ruahṭi ding. Tu thla ah Baibal Cawnpiaknak rian pek a simi hna kha Phungchim Ning Cawnnak cauk cahmai 261-262 ah a ummi a biapimi kong kha hman awkah thape hna.\nKhrihfabu Baibal Cawnnak: (Min. 30) my-HK tuanbia 62\nHla 154 le Thlacamnak\nCinken Awk: Hla thar music kha voikhat in phunh law mah hnuah sa u.\n2016, December 5-11 caah Khrihfa Nunning le Rianṭuannak Program\nBAIBAL AH THUHMI RO HNA ‘Jehovah Tlang Ah Cun Hung Kal U Sih’\nKHRIHFA NUNNING IN NUNNAK Phungchimnak ah Thiamnak Ṭhanternak—“Pathian Dawtnak Chungah Hmun U” timi Cauk kha Hmangin a Lungthin Chungah a Luh khawh nakhnga Cawnpiak\nBAIBAL AH THUHMI RO HNA Chimchungbia Hna A Tlintertu Messiah\nBAIBAL AH THUHMI RO HNA “Keimah Ka Kal Lai! Ka Thlah Tuah”\nBAIBAL AH THUHMI RO HNA Jehovah Hngalhnak In Vawlei Hi A Khat Dih Lai\nKHRIHFA NUNNING IN NUNNAK Pathian Sinin A Rami Fimnak nih Thleidannak Lungput kha A Tei\nBAIBAL AH THUHMI RO HNA Nawlngeihnak Ningcang loin Hmannak nih Nawlngeihnak kha a Sunghter\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2016 December\nKHRIHFA NUNNING LE RIANṬUANNAK—TUAHCHUNHNAK CAUK 2016 December


Video, Nau A Neih Mi Te Cu Doctor Te Nih A Thi Cang An Ti Nain Pathian Sin Ah Thla A Cam i Khuaruah Har Thil A Cang – The Chinlung Post\nVideo, Nau A Neih Mi Te Cu Doctor Te Nih A Thi Cang An Ti Nain Pathian Sin Ah Thla A Cam i Khuaruah Har Thil A Cang\nHi bantuk thil mak hi minung poh sin in a ra lo i cun mi zei poh zong nih tuah khawh si lo , Ka hin vedio na zoh lai i na theih te lai Pakhat nu cu fa a vun hrin bak in a nau te cu a thaw zong a chuah ti lo caah doctor te nih na fa te hi a nung lo ee a thi cang ee tiah an vun chimh cu a ngaih chia akhua ruah har tein a um a si nain fanai tu te pakhat cu minung lei ruah nak cun a lung dong tuk ko nain Pathian sin ah bomh hal in thla a cam mi hi hmuh a si.\nMah ti i doctor te nih na fa te a thi e kan chanh kho ti lo tiah bia an chimh cu a ngaih chia tuk hrin hran i a tap a si nain a lung dong lo i Pathian sin ah bawmh hal in thla a cam a tah buu bak in thla cu fak tak in a cam i a thlacam nak cu doctor te mit hmuh le mi pi mit hmuh bak ah Pathian thawn nak cu a lang i a thi cang tiah an ruah mi nau te cu hma khat lo te ah a thaw a vun i hrim i a nung than colh mi nih hin a tulio online cu a cul dih , a ruang cu khua ruah har tuk a si ve caah hi nu thlacam nu nih biak tlak Pathian sin thla a cam mi an hmuh tik ah mi vial te cu an lung a tuai ngai hna.\nPathian thawn nak le thil ti khawh nak hi zei tik caan poh ah a lang lo i mi zei poh sin zong ah a lang fon lo Pathian thawn nak le a thil ti khawh nak cu minung lei in ruah chan nak a nei ti lo mi A mah Pathian bomh bak lawng a bochan mi hna le lung dongh lei ah hin Pathian kan hal i kan i ruah chan mi hna adih hnu a mah kan i bochan lawng ah Pathian cah nak alang ti cu a fiang bak, Hi thil nih a kan cawn piak mi cu mimung hna i bochan le doctor te hna i bochan nak cun Pathian bochan a that zia a lang.\nVedio Link hmet👇\nSaya Cung Tin Uk, CNF/A Lawng Nih Kan Duhmi Federal Ram Ah A Kan Luhpi Khawh Lainak A Ruang\nWoo Tutan An Thil Tuah Mi Zoh Ah Benjamin Sum Hi Mi Van Tha Bak A Rak Si Hih


Baba Vanga Nih Kum 2020 Chungah A Tlung Ding Mi Tihnung Tuksum Taktak Si – Chin World News Evening\nBaba Vanga Nih Kum 2020 Chungah A Tlung Ding Mi Tihnung Tuksum Taktak Si\nDecember 27, 2019 December 27, 2019 Salai Van World News\nBaba Vanga Nih Kum 2020 Chungah A Tlung Ding Mi Tihnung Tuksum Taktak Si: Vawlei cungah a tlung ding mi a phuangtu zawlnei Baba Vanga sining le konglam hi tampi chim rel a si tik ah a thei lo hi kan um tuk lai lo. A tlung ding mi kong a chimphuan mi hi 85% cu a dik dih. A chim mi cheukhat kan rak langhter. ISIS nih vawlei pi an buaiter lai. Cun, US inn sangpi “World trade center” an hrawh lai. 2004 ah Japan ram cu Tsunami-thlichia nih a hrawh dih lai tiah a rak chim i, a dik dih fawn.\nKum 2020 ah Europe ramchung ah fak piin sungh zatlaknak an tong lai i, Muslim ramah a cang lai. Muslim pawl cu an tthawng chinchin lai i, vawlei pi tiang an uk dih lai. Cu tik ah European ram pawl cu zeihmanh an cawlcang kho ti lai lo. Europe ramchung “Ramthum” ah buainak fak piin a chuak lai. Cun, Russian President Vladimir Putin cu ralhrang nih an thah lai i, US President Donald Trump zong taksa dam lo nak nih a tlunh lai i, a hna a chet lai i, a thluak vialte a rawk dih lai.\nVawlei cungah ttihnung tukmi zawtnak a chuak lai i, minung ruahnak tiangin aa thleng dih lai. Biaknak kongah fak piin buainak a chuak fawn lai. Cun, Ni tha hmangin zeipaoh hman asi cang lai caah mipi nih petrol hman um ti lai lo, Solar ni tha hmang lawng tein si cang lai. Cu lawng si loin Asian ramchung in Dragon a chuak lai i, vawlei pi a uk cang lai. Thiamsang hna nih an tuak tik ah Dragon hi China ram si lai tiah an chim.\nCu pinah Ramthum an i kawp lai i, phaisa thazaang hmangin vawlei pi an uk dih cang lai. Ramthum timi cu Russia, India le China an si lai tiin zumh si fawn. Kum 5079 ah vawlei pi a rawk dih lai, tiin a chim chih. Zawlnei Baba Vanga nih a chim mi hi a dikmi tampi a um caah vawlei cung mipi cheukhat le thiamsaang tampi lung rethei aw lawkchong in an um hna.\nVideo: Kum 10 Chung Mintthatnak A Co Mi Suu Kyi Cu Kum 22 Lawng Simi Malala Nih A Tei Ruangmang Cang


Tial Cung Thang Nih Teinak A Hmuhmi Caah Aung La Nsang Nih A Conglawmh – THE CHINLAND POST\nTial Cung Thang Nih Teinak A Hmuhmi Caah Aung La Nsang Nih A Conglawmh\nThe Chinland Post| 2019 July 18| July 13, Indiana ah World Paih Championship nih a tuahmi Middleweight World Champion paih zuamnak ah Tial Cung Thang nih champion a co caah Aung La Nsang nih a conglawmhnak kong social media ah a langhter.\n“Middleweight Wrestling Champion zuamnak ah teinak a hmumi Tial Thang ‘The Dragon Leg’ kaan lawmhpi. Chin Miphun hna nih anmah le pahrang thiamnak an ngeih ciomi hna hi khuaruahhar taktak an si ti ka ruah. Myanmar ram ah miphun tengnge pawl aa khat lomi pum cawlcanghnak lei thiamnak an ngeih ciomi hi zeitluk in dah a that” tiah July 17 zingka ah a langhter.\nMiddleweight World Champion aa cuhmi cu Salai Tial Cung Thang le Tial Uk an si. Salai Tial Cung Thang nih minute 2 chung ah khelhnih thlak in a tei caah champion laksawng $7000 a co. Tial Cung Thang nih Tial Uk nih voi hnih a rak tei bal cang i tutan he hin avoi 3nak a tei a si.\nTial Cung Thang cu Aung La Nsang pumpak nih MMA thuat a cawnpiak i One Championship ah lut in zuamnak ah aa tel. ONE: Reign of Valor zuamnak ah Tial Cung Thang cu Cambodia Rin Saroth he Myanmar ram ah a voikhatnak bik aa thua. Tial Cung Thang nih Cambodia pa cu judge biakhiahnak a tei.\nTial Cung Thang cu MMA ah i thua lengmang ding in One Championship he biahrannak cahren a tuahmi a si caah MMA ah pehzulh in aa thua rih lai. Zeitik ah dah aa thuat than te lai timi cu a fiang rih lo.\nAung La Nsang nih nikhat khat ahcun Tial Cung Thang hi middleweight ah champion a co te lai ti a zumhnak kong zong a rak chim bal cang.\nPrevious CNLD Party Zung Hunnak Le Signboard Tarnak Rian Thawk In Palai 50 Leng An I Cuh Lai\nNext Model Rosy Tawk Tha Par Pasal A Ngei Cang Lai


Lah-wah-kah Zung Riantuan Minung 8 Eihmuar Ruangah An Tlaih Hna - THE CHINLAND POST\nLah-wah-kah Zung Riantuan Minung 8 Eihmuar Ruangah An Tlaih Hna\nTCP-Thantlang| 2019 June 13| Shan ramkulh Lashio khua Lah-wah-kah zung riantuantu minung 8 cu Hmat-pung-tin (NRC) tuahnak, Innchungkhar cazin chungah min khumhnak kongkau ruangah tangka an lak mi hna cu eihmuar ruangah an tlaih hna.\nLashio Lah-wah-kah zung lutlai Kyaw Kyaw Lin nih kum 18 a tling cang i hmat-pungtin tuahnak le innchungkhar cazin chungah ah min khumhpiak ding mi kongah sing (12) le 80,000 a lakmi hna kong, Daw Kyi Kyi Nyunt nih hmat-pungtin tuahnak caah sing 10 a hal mi hna kong, U Yan Win Aung nih hmat-pungtin a a thar in thlennak ding caah sing (15) a lak mi hna kong, U Htat Win Aung nih hmat-pungtin tuahnak ca le innchungkhar cazin tuahpiak nak ding caah sing 21 a lak mi hna kong, zungriantuan niamdeuh a si mi Daw Ma Sioh San nih hmat-pungtin 10 a bu in a tuahpiak mi hna cu sing (5) le innchungkhar cazin ah min khumhpiak man sing (6.8)a lak mi hna kong le Saw Eih Eih Mon nih innchungkhar cazin chung min khumhpiak nak caah sing 2, hmat-pungtin tuahnak le innchungkhar cazin a thar tuahnak caah sing (14) a lak mi hna kong le Daw Khin May Tun nih innchungkhar cazin chungah min remhnak le hmat-pungtin tuahnak caah sing (9) tiin an lak mi hna cu an nawl ngeihnak phungning lo in an hman pin ah le eihmuar dohnak upadi he aa kalh caah a tu bantuk in dantatnak tuah ding in kan tawlrel hna hi a si tiah Eihmuar dohtu phu (ACC)nih an langhter.\nMah pin ah an lu deuh a si mi Kyaw Thu Hein zong Kyaw Kyaw Lin nih kum 18 a tling cang i hmat-pungtin tuahnak le inn chungkhar cazin chungah ah min khumhpiak ding mi kongah sing (12) le 80,000 a lak mi hna kong le Daw Ma Sioh San nih hmat-pungtin 10 a bu in a tuahpiak mi hna cu sing (5) le innchungkhar cazin ah min khumhpiak man sing (6.8)a lak mi hna kong ah aa teltum ve caah mah hna pawl cu eihmuarnak upadi pohmah 56,63 ning in tazacuai le dandat ding in June 12 Lashio palek zungah an tawlrel lio hna a si a tiah kan theih.\nPrevious Kalay Peng Siaphu Khua Thatanahyaungchi Phungki Sianginn Ah An Buai\nNext Remdaihnak Lamthluan Ah AA An I Tel Lawng Ah Kahdohnak Kan Ngol Lai; Pyihtayzi


Voikhat cu khua khua khat ah ruah asur lonak caan asau ngai cang caah an khua ningpi i pum in ruahsur nakding caah thlacamnak an tuah. Khuami kip, bu kip, chungkhar tling tein cu thlacamnak ah an kal cio ve.\nKa piangthar atimi tampi an i tel. Evangelist tam nawnpi an um ve fawn. Bukip pastor pawl an bible cauk cio he an rak ra cio ve. Thlacam thiam an timi pawl an um ve. Holh theilo a holh thiammi pawl an tthu ve. Khuang tum pah i lam lo cun thlacam a tui kho lo atimi pawl an khuang he an hung ve. Phungchimh sau uar lomi mino samsen pawl tam nawnpi an i tel ve. Zarhpini pumhnak i skirt tawi le jean tawhrolh aarek ngaimi thengtheng hruk a huam ngelcelmi nuhngak no laklawh tete zong tthut awk an that lo caah dir bu in an i pum ve. Bible cawnpiaknak le phungchimh tik pauh i lusuk a hmang ngaimi, a ngu lengmang mi khrihfabu upa an tling dih ngawt. Zumhnak le pomning aa dang ciociomi an si ko nain hmun khat te ah anmah satal cio in Pathian sinah thla an cam ti. Aw thangpi in a aukhuangmi an um bantuk in, thinlung chung te-in Pathian sin thlacam mi an um. Biafang dawh le bia thuk a hmangmi an um bantuk in, an duhnak zawnte bak "Bawipa hihi ka duh, Jesuh min in - Amen" ati i a thlacam dih colh tu zong an um cio.\nHi tluk mi phun tling tampi an ratnak a ruang cu ruahsur seh tiah Pathian sin thlacam ding ah asi. Asinain, sifak ngaimi hngakchia pate pakhat lawng nih nithawng arak i put, Pathian nih ruah a sur ter taktak ko lai tiah a zumh caah. Ruah cu ciin taktak in a sur taktak i midang cu an ciin dih.\nMi tampi nih thla kan cam cio, Pathian kan zum cio ko kan ti nain kan tuarsernak nih a zulh tawn lo.\nZumhnak ngeih kan ti hi, kan i ruahchanmi kan hmuh ṭheo lai ti kan zumh le a taktak le a ngaingai a simi thil kan mit in kan hmuh khawh lomi hi an um ko ti kan zumh hi a si.\nJeim 2:14, 2:17\nKa u le ka nau hna, pakhat khat nih, “Zumhnak ka ngei,” ti seh law, cu zumhnak cu a tuahnak nih a langhter ṭung lo ahcun, zeidah a ṭhathnem? Cu zumhnak nih cun a khamh khawh lai maw? Tuahnak zeihmanh a chuahter lo ahcun zumhnak cu a thimi thil a si ko.


Chin Community in Norway | Archive | Opinion (Ruahnak/hmuhning)\n‘Opinion (Ruahnak/hmuhning)’ Archives\nAuthor : ccn Published: February 21st, 2015\nMary Soe (Photo: Facebook/marysoe) Chinram khi Kawlram ah a ummi ram fate pakhat asi. Ram fate asi ko nain kan tthawngtuk hringhran. Ziah ti ahcun Kachin ram lei ah sautuk ka rak um bal le annih cu Kachin holh an hmang ti lo, Kawl holh lawng khi an hmang cang. Chinram ahcun Laiholh khi kan tleihchan tuk rih, Laiholh lawngte khi kan hmang. Nain kan Chinram te cu chambaunak tamtuk kan ngei ve. Chinmi ka si bantukin Chinram caah a chanbaunak kha tlin ter dingin saduh ka that ve ko. Ka [...]\nKan thuam cu kan sunhsak awk asi\nRolan Thang (Photo: mangte) Lai thil kong he pehtlai in biachimnak caan ttha ka hmuh caah kaa lawm! Lai thil kong he pehtlai in biachim ka duhnak caan a sau ngai cang nain chimnak caan a um lo hlei ah "Aaa, mah le duhning, hmuhning le zumhning cio in siko seh." ka ti i a biapi ah ka ruat lem lo, nain miphun pakhat kan sinak lei in ka vun cuanh tthan tikah chim loin ka um kho lo i, cucaah atu ni ah keimah tein chimnak caan ka vun hal hnanak hi asi. A zeiruang ah dah Lai thil thuam kong hi [...]\nDuhlolanghternak a Dih, Cachimtu Lei Nih An Tei Hna\nAuthor : Peter Sang Published: September 1st, 2014\nFoto:nrksuper.no Tulio Norway thawngpang linsa ngai pakhat asimi cu, sianginn cachimtu hna duhlo langhternak ruangah sianginn 200 renglo an khar i, sianghngakchia ting khat renglo sianginn an kai lonak zart thumnak a lut cang timi thawngpang asi. Ca duhmi sianghngakchia hna caah cun sunghnak nganpi asi i, nulepa hna caah thinphan lungrethei thil asi. Rianttuan lo ruangah phaisa a hmulomi hna cachimtu te hna caah nihlawh ngeilo bantuk asi nain, khatlei ah sianginn phaisa sponsor a tuahtu [...]\nNorway Ram ah Ka Sunghmi\nAuthor : Michael Cung Hup Published: February 17th, 2014\nMicheal Cung Hup@Facebook Norway hi ram nuam ram ttha a si i thluachuah kan dawng kan ti len ko bu zongah kan kaltakmi kan sunghmi zeimaw cu a um cio theu lai tiah ka ruah. Kei zong a um len ve ko. Ahlei in langhter ka duhmi cu tuar khawhnak ka sunghmi kong a si. Dukchiat: Rimrua ka chei lo, duk a chia chin lengmang. Malay le lailei tlungmi cu nan i fiangtuk ko kha mu. Ttawnttai: Fikfa le hmaifa lakah thu thluahmah in hngilh tawnmi kha hika cun ihphah thuat zeizah hmanh thleng u sih [...]\nMidang Va Bawmh Cu Mahlemah i Bawmh a si\nAuthor : Salai Biak Lian Thawng Published: October 21st, 2012\nA hlan ah hin Scoland ram khuate pakhat ah Flemin an timi pa a rak um i amah cu sifak ngaiin lothlawh rianṭuan in a paw aa cawmmi le khua a sami a rak si. Nikhat cu a lo i rian a ṭuan cuahmah lioah a lo pawng cerh lakin viu-kiao, au thawng kha a theih caah a rian ṭuannak thilri hna cu kaltaak in a lo pawng cerh umnak ah cun a va tli i a va zoh. Cutikah hngakchia pa te a thin tiang hrawng cerh chung i a rak pil thluahmah ko kha a hmuh i a va chanhchuah. Flemin cu a thaizing zong lo [...]


Pi Lal Din Par Sin Sawmnak Le Lawmhnak Bia Tawi – Chin World News Evening\nPi Lal Din Par Sin Sawmnak Le Lawmhnak Bia Tawi\nDecember 5, 2019 December 5, 2019 Salai Van Hmuhning, Thawngpang\nPi Lal Din Par Sin Sawmnak Le Lawmhnak Bia Tawi: Myanmar Idol Season 4 zuamnak ah Top 6 tiang a phan mi le mipi nih uar bik mi Benjamin Sum hringtu a nu, Pi Lal Din Par nih a fapa Benjamin Sum zumnak kong he pehtlaiin a tanglei bantukin thazaang petu hna le mipi sinah lunglawmhnak le a tang rih mi zuamnak zong thazaang pe tthan dingin sawmnak a tuah.\nKan theih bantukin atu caan rau lo te ah Myanmar Idol Season 4 zuamnak an thawk cang lai. Kan Chinmi chungin Benjamin Sum, Esther Dawt Chin Sung le Yaw Kee hna hi Chin aiawh in a zuam mi hna an si. An pathum ning tein Top 5 zongah teinak an hmuhnak hnga thlacamnak in siseh, voting sui ngun chawva zongin bawmh le dirkamh rih hna usih. A tang hi Pi Lal Din Par, Benjamin Sum hringtu nu nih ttialmi.\nPi Lal Din Par: Ram sung ram leng ih a um im nan zaten Bawikhrih hmin in cibei ka lo buk.Pathian zara Benjamin sum khal MMID Top 6 a hruai thleng Pathian hming thangthat in um hram seh.\nNan zate para Ka lungawi tuk .nan cem ral im sumpai le thazaang in siseh vote nak thawn in bawm tu nan zate para kan nih nufa cun kan lo rul thei lo ding nan.nan tuah mi hmuah” pa Pathian in a let tam pi in lo thlawsuah hram seh tih hi kan thlacam nak si.a tang lai mi zuam awk nak hrang khal ah nan thlacam nak nan thazaang leh nan vote nak hlu tak thawn in bawm hrih hram uh tin kei anu in zaang fah ka lo dil. Laknak. Banjamin Sum nu Facebook


Rev. Dr. Hai Vung Lian Cu A Dam Tuk Cang, Tiah Thawngtha Taktak Kan Theih – The Cherry Par\nRev. Dr. Hai Vung Lian Cu A Dam Tuk Cang, Tiah Thawngtha Taktak Kan Theih\nRev. Dr. Hai Vung Lian ( Hannah Lian pa ) thawng Update. Tu zanlei ah Church Chairman he Hannah Lian nu sinah kan kal le kan senior Pastor video zoom in kan va chawn. Tha tein a mit a au i a kan zoh. Kan i hmuhka ahcun amah zong a ngaih a chia kan mah zong kan ngaih a chia. Pastor kan in ngai tuk cang, Khrihfa Bu nih an in ngai tuk cang ti lawng kan chim khawh.\nKan van i hrim deuh hnu ah biaza za kan i ruah. Bia kan chim mi a dihlak in a theih dih. A lu a suk, a kut in a hmai a van tongh lengmang. Atu le a tu a ngaih a chia. A kan zoh ah a celh bak ve loh. Kan si khawh tawk tein lomhnak bia kan ruah, thazaang kan pek. Kan lung duh bia kan ruah dih hnu ah donghnak bia kan van chim le a kut a van thlir le bye bye a kan tuah. Siaherh bu tein kan lawi tak. Hi dirhmun a phaktertu kan Pathian min thangthat si ko seh. Nan thlacamnak Bawipa nih an ngaihpiak ko hna. Tuan te pulpit ah a dir than khawh nak hnga fak pi in thla cam ko rih hna u sih.\nECBC khrifabu hna, Dawtu hna nan thlacampiaknak thawng in le Pathian dawtnak thawng in tuchun cu kan pastor pa dirhmun a thar in thawng kan theih. A lung a fim cang. A kut zong an cawl kho cang. A takpum belte cu a cawl thlu kho rih loh. A kut hna cu exercise an tuahter pah cang. Zoom in an chawnh zongah a kut a piah pah, a luu hna a cawlter pah len cang an ti. Bawipa min thangthat si ko seh. Damnak tling a hmuh zau nak lai thla fak piin campiak ko rih hna u sih. Credit : Richard Ngun Lian\n← Ralkap Nih Chin State Zongah Vote Dik Lonak a Um An Ti\nThaizing lei cun US Thawngpang hi ngaih a nuam ngai men lai →


US le mi dang hna nih lak an timh ti lo zong ah Germany nih cun August 31 hnu zong ah Afghan refugees hna cu Kabul in lak atimh ko rih Taliban he an buai hnga maw?? – Kawltu Team\nUS le mi dang hna nih lak an timh ti lo zong ah Germany nih cun August 31 hnu zong ah Afghan refugees hna cu Kabul in lak atimh ko rih Taliban he an buai hnga maw??\nUS le midang nih August 31 ah Kabul Airport in Afghans Refugees hna cu lak an tim tilo hmanh ah, Germany nih cun lak chuahrih peng an timh tiah, Chancellor Angela Merkel nih a chim, G-7 meeting ngeihnak ah President Biden nih UK, France Germany le ram dang hruaitu hna nih August 31 hnu zong ah, Afghan Refugees hna lak chuah dih lo mi, lak chuah khawh peng ding ah, sianhpiak ding ah Taliban hna cu nawl ding ah an timi cu pawmpiak lo asi, German ram ai awh nih cun Kabul ah Taliban hruaitu hna an chawnh anin zei bia dah an ngei theih asi rih lo.\nMerkel nih “Can tlawmte long a um cang caah, Afghan Helpers le Afghans akan bawmtu tawn hna caah, can kangeih chun te ah kan bawmh ve hi kan bat mi asi, mah caah cun lam a um khawh ning in bawmnak kawl lio asi, mah Civilians Kabul airport pawng ah um ca hna tiang in bawmnak lam kan kawl lai ati, Chinese state newspaper People’s Daily tar lan ning in Chinese President Xi Jinping le Russian President Vladimir Putin, hna nih phone call in Afghan kong ah bia an chim hna, Xijinping nih Afghan ram chung um mi hna, sualnak lak ah himnak le political framework, tha tak hmang in acoyah thar dir ding in nawlnak an tuah tiah thei asi.\nAnti-Taliban fighters Panjshir Valley lei ah arak thaut sual palh ah venhimnak ding ah tuah asi, National Resistance Front (NRF) fighters hna nih hin US-made Humvees, pickup trucks ah machine guns chiah in Patrolling an ngei tuk ngai hna cang, Fighters hna nih hin assault rifles, rocket-propelled grenades, walkie-talkies hna he an si, Taliban spokesman Zabihullah Mujahid chim ning ah cun, Former Vice President Amrullah Saleh, hna umnak Panjshir hi kil 3 in an kulh cang hna tiah news nih alanghter.\n← US Supreme Court Trump-era- Illegal Migrants ‘Remain in Mexico’ policy nunter than asi, a ruang cu illegal in alut mi an tamtuk hringhran cang caah,\nUS nih hin Apache attack helicopter hi 1000 leng ram dang sin ah an zuar cang, an ram nih zeizat dah an ngei rih? →


Biden Hi US President A Si Cang Timi Langhter Tu – Chin World News Evening\nPresident-elect Joseph R. Biden Jr. nih November ni 26, America ram i Thankgiving day an hmannak biacchimnak a ngei i, America ram mipi sinah biachimnak tawi a ngei “Hi ram nih hin a dir ka in nihinni tiangah harsatnak tampi a ton i, a doh. Sinain lungrualnak in kan harsatnak kan hloh dih tawn. Atu zongah pulrai he kan i doh lio a si fawn. Kan tuartuk cang. Hi pulrai (virus) he aa domi kan si i, kanmah le kanmah hi a do ding kan si ti lo,” ti hi nan theih hau.


Ralhrang Pawl Nih Kawlin Khuapi Chung Ah Um Mi Mirum Min Ngei Poh Cu An Tlaih Dih Hna – Thechinlandtoday\nRalhrang Pawl Nih Kawlin Khuapi Chung Ah Um Mi Mirum Min Ngei Poh Cu An Tlaih Dih Hna\nadmin January 15, 2022 Leave a Comment on Ralhrang Pawl Nih Kawlin Khuapi Chung Ah Um Mi Mirum Min Ngei Poh Cu An Tlaih Dih Hna\nSagaing ramthen, Kawlin khuapi ah ralhrang nih mirum phaisa ngei deuh le riantuan ding ngeitu hna cu an tlaih hna i phaisa sing 100 an hal hna i a pe mi poh cu an thlah than hna tiah khuami hna sin in theih a si.\nKum 2021 December thla thok in ralhrang nih lunghrinh mi hna le phaisa ngei deuh ah an ruah mi hna cu an tlaih hna i palik sakhan le Pemguk Zung hna ah an kal pi hna, bia an hal hna, inn in rawlchanh le thilpuan chanh cu a ngah nain inn an tin ter duh hna lo. Luat an duh ah cun ralhrang bawi hna he i ceih in phaisa an pek hnu lawng ah an thlah hna tiah theih asi.\n” Sualphawt ruang ah antlaih mi maw an si ti ah an si fawn lo. An kalpi hna i rawl, changreu , thilpuan, Sii-ai ti bantuk chanh cu a ngah . An hrem hna lo. Luat a duh mi cu ralhrang he i ceihmai a si. Kawlin khuapi chung ah um mi mirum min ngei poh cu an tlaih dih hna. Phaisa ting 50 zong in tlanh a ngah lo.Ting 100 nan kan pek lawng ah kan in thlah hna lai an ti hna. A luat mi hna zong phaisa an pek hna i a thli tein an chuah hna. A ruang um lo in an tlaih hna ,” tiah Kawlin khuami pakhat nih a chim. Khit Thit Media\nBasic Raltuk A Cawng Mi Non CDM Pawl Cu An Traning Kai Nak Ah Covid An I Chawnh Hna →\n← Sagaing Ramthen Ah Ralzam Mipi Pakhat Cu Ralhrang Nih An Tuah To Dan Cu Lung A Fak Hrinhran Ko


Kan Thangthat Lai: Bawi Thiang Bik Le Noami Par Tha Sung, Wedding Hla An Sak Lio, An Thiam Bak Ko-Video – Chin World News Evening\nKan Thangthat Lai: Bawi Thiang Bik Le Noami Par Tha Sung, Wedding Hla An Sak Lio, An Thiam Bak Ko-Video\nMay 22, 2019 Salai Van Theihtlei\nThitumnak an tuah lai timi thawngpang a len cang ka in nihin an puai ni tiangah anmah pahnih thawngpang a daikho lomi Bawi Thiang Bik le Naomi Par Tha Cung nih tuni an puai-ah Pathian hla an sakmi cu uar an um kho taktak.\nAngai lomi caah kan van taar. Rak ngai ve hmanh an thiam bak ko. Video\nA Maw sin donghnak thlahnak bia. Dear, ka Maw.thlah nak ah (Na ka cham tthan lai.)\nHawikomh ttha cu Sui le Ngan nak in a sung deuh ee, tlamtlin lo nak Vawlei ih um kan si bantuk in vawlei nih a chuah pi mi Harnak, lungretheih nak, ngaihchianak, lunglengnak, beidon nak he ka um lio ah Pathian Bia he thazaang pek in a ka hnem peng tu Ka Maw……\nNa Awzai in Bawipa ram caah rianttuan na thawhkaa te ka philh kho loh!, Rawl ei nakin Thlacam le BIBLE Ca rel na thim deuh, Hawikomh hna he bianuam ruah le tthut nak in Bawipa sin ah Thlacam na thim deuh, Na Nun in Bawipa na dawt ning le na bochan ning, na tlaih chan ning ka hmuh tik ah ka lunghmui tuk. Ka Maw…\nMi nih zeitluk in na chiatnak kong, na tthat lonak kong, na tlamtlin lo nak kong an in ceih ih na thangchiat nak ding kong an chim len zongah, Kaakhat hmanh na holh loh!, an biafak ning ,an in tuahto ning hi a rumra bak , minung fa si ve mi nih van celhawk hrim a ttha lo,a sinain na palh lo ning zeihmanh chimhfianh na tim bal loh!,Zeitluk in na lungfak le na ngaihchiat ning kan theihthiam piak tuk, Na tuar chih pengko, an caah thla tu na cam piak hna,Lungsau, thinsau, toidor, mi nunnem Ka Maw.Thinlung dihlak he Bawipa caah pum a pe tu Ka Maw..\nKum le caan a kal cuahmah mi ah Innchungkharttha dirh dingin na Thlacam nak Bawipa nih an leh. Bawipa thlawchuah na cungah mithmu khawh dingin a hun lang. Zungzal caah Hawikomh tthabik ,Bawipa a bochan mi, Bawipa rianttuan tu , a fel mi, a muizong a dawh mi.Pasal Bawipa nih an pek.. Ka Maw. Bawipa he a kal tti peng mi innchungkhar, Bawipa a bochan mi innchungkhar si zungzal uh..Mi tampi caah tthathnem nak a tuah tu innchungkhar si hna uh, Bawipa thlawchuah pek mi fanu fapa rosung cawi hnauh !.Vawlei a dong hlan nan nunchung Dawtnak par tlan zungzal uh….\nMi tampi nih Dawtnak hi an theithiam tawn lo! Dawtnak cu Dawtnak a si ko Ka Maw..Na Dawtnak cu chap ti hlah law, i sum ti hlah,na Dawtnak cu hmantein kal peng seh,na Dawtnak cu nung peng seh! Par peng seh, hmui peng seh.!Na Pasal na Dawt bantuk in na Pasal he aipehtlaih mi vialte Dawt ih zuam!,…na Pasal bia ngai law Ttihzat upat ih zuam….\nKa Maw.An chim ka theih mi pakhat cu mu Laihritlai maw Hawikomh ttha maw innchungkhar an dirh tik ah (Nupi, Pasal an ngeih tik ah ) an ih siang lo a ttap mi zong an um ti si. lunglomh nak mitthli tu a rak si ee.Ka Maw kan siang lo si lo kan lomh pi tuk nak ah ka mitthli a tla bak ko, (kan siang lo zong tlawmpal te a tel ve he hehe.Bawiaa thinhung la cih. he hee..\nKa herhcaan poh ah na ka bomh peng,.Nungak ka si rih hi philh hlah law Bawipa tinhmi ka Nisunglawi a phak te tik ah Na ka cham lai, na ka bomh tthan lai, (Naucawi lio si zongah .he he ) Innchungkhar Nu na si hnu zongah Biathli ruahnak caan na ka pek ve hau ko mu..(tu in cun Bawiaa sinah siannak nawl hal peng hau cang la ee.)\nKa Maw..kan lomhpi tuk , Dawtnak cu Dawtnak a si!..I love you my dear ,You are my good friend and best friend,\nTutan Ah Hakha Ka Phak Cu Bia Pakhat Kaa Chap. A Ka Ciah Ngai Mi Bia A Si-Victor Biak Lian\nLihchim Thlarau Le Khuachia Cawnpiaknak


Trump Kongah Pathian Nih Mitat Tuantu Mark Taylor Sin Ah A Lar Ning Cu A Hman Kho Taktak — Salai Ephraim Thawngpang\nTrump Kongah Pathian Nih Mitat Tuantu Mark Taylor Sin Ah A Lar Ning Cu A Hman Kho Taktak\nAmerican ram president rian t’uantu Donald Trump konghe pehtlai in Pathian nih khuaruahhar taktak in American ram meiphalhtu(mitat) Mark Taylor singin a lar ning a tawi fian nak in kan vun langhter lai.Trump kongah Pathian nih Mark Taylor sin ah a lar ning hi a tu tiangah cun pakhat te hmanh a kalh mi le a hmn lo mi a um hraw rih lo.meiphalhtu Mark Taylor hi Khrihfa biaknak lei ah a pe taktak mi a si i 2001 lio ah khan ruahlo pi in a zaw i tho kholo bak in ihkhun cungah a kuah lio ah Pathian nih a sin ah a chim mi bia hna cu a tanglei bantuk hin an si.\nPathian nih cun American ram uk tu dingah mi pakhat ka thim mi a um i cucu a holh na theih bak in a mah cu a si tiah theinak na nei lai tiah Mark Taylor cu ihkhun cun ah tho kholo in a um lio ah cun a chim.cu lio ah cun Trump hi chawlet mi a si caah Fox News nih a rian t’uan nak konghe pehtlai in ton biaruahnak an neihpi cuahmah lio a si tik ah TV in an langhter.Mark Taylor nih Trump aw a theih bak in a um nak sizung mipi vialte hna cu,”a tuah TV in bia a chim cuahmah lio mi hi a rauh hlan ah American ram uk tu bawi a si lai”tiah a chimh hna,cun a mah hi Donald Trump a si tiah fiangto\nCun,Trump nih American ram a pen le cangka in Israel ram le American ram cu pumkhat bantuk in an dir lai i,Israel ram zong a t’hangcho thluahmah lai.cun,cu hlan ah ningcanglo in American ram thil a rak ei-hmur tu ram vialte hna le ralhrang vialte hna cu Trump nih a tei dih hna lai.cu ram vialte hna nih cun,cuhlan ah American ram thil chuak kongah thil t’halo an rak tuah mi ruangah Trump nih a let sarih bak in a cawiter dih hna lai i Trump nih American ram cu a thar chuah t’han lai tiah Mark Taylor nih cun a chim.Mark Taylor nih a phuan ning tein Trump nih cun American ram cu a vun pen taktak tik ah Israel ram he pumkhat bak ah an dir taktak.\nCun,Mark Taylor nih cun Trump nih mi zei hmanh a t’ih hna lai lo i a rian t’uan ning hna cu mipi nih an hmuh tik ah thil t’halo a si tiah an dohdal len lai na in a dongh nak lei ah cun Trump cu mi zei hmanh nih a neih ngamti lai lo.an t’ih dih te lai tiah a chim.a chim ning te in a tu tiang thil sining ah cun a tling taktak fawn.mah hi a tawi khawh nak chungin vun lak mi a si i,Trump nih American ram a uk bak in tuchun tiang a rian t’uan ning zoh tik ah mintat pa Mark Taylor nih a lar nak ah biachim ning hna cu pakhat te hmanh a pial kan mi a um rih lo.\nCredit: http://Vanlalsanga Tochhawng Lalpa Hmangaih\nTagged Trump Kongah Pathian Nih Mitat Tuantu Mark Taylor Sin Ah A Lar Ning Cu A Hman Kho Taktak\nLushei/Mizo Ram Ah Chin Ralzam A Dormi Zei Maw Zat Hna Cu Chin Ram Ah Kirter Cuahmah Cang Hna →\n← North Korea Cozah Nih Australian Ram Mi A Thuh Mi Cu Swedish Cozah Nih A Chuahter


An buai chin lengmang!! China nih a tih bik mi cu USA nih a tuah cang lai\nUS le China cu an buai tak tak ko cang, mah bantuk in USA nih a tuah lengmang ah cun China nih zeitindah a leh lai ti hi vawlei cung nih an zoh mi a si cang. China le India an buai, China le USA an buai, zeibantuk buainak ah China hi cu a telh peng an ti mi h a dik ko hi\nUnited States nih intermediate-range missiles ,Asia Pacific region , Japan Base ah chia a tim tiah thawn thei a si. Japan Base ah hin Asia ram chungah China nih a duh poah in thil a tuah khawh lonak ding caah USA nih lam a kawl cang. June 24, China Defence Ministry spokesperson Wu Qian chuan, US nih intermediate-range missiles Japan ah US nih chia a tim mi kongah kan um sawh sawh lai li, China nih a tuah khawh mi poah hmangin USA cungah a tuah ve lai tiah a chim\nDefence Ministry spokesperson Wu Qian “United States nih , US military bases , Japan ah missile an chia tak tak ah cun. China nih ceilak in lehrulnak a tuah lai. Japan le Asia ramdang nih US geopolitical an tuah nak ding caah lam an kawlpiak lai lo ti hi kan zum ning a si”\nChina nih mah bantuk in US nih Asia Pacific ah hriamnam tha tha a chia mi hi a tih ngai mi le a duh lo bik mi pakhat a si. US nih Beijing’s expansionist policy, counter nak ding caah fakpi in a zuam chin lengmang fawn. South China Sea lei ah Taiwan militarily cu fakpi in a bawmh thluamah hoi. Source-The Guardians\nBe the first to comment on "An buai chin lengmang!! China nih a tih bik mi cu USA nih a tuah cang lai"


May 7 Ah Hakha Innhmun Samhmi A Ngahtu Pawl Pungsan 105-106 An Chuahpiak Cang Hna Lai – THE CHINLAND POST\nMay 7 Ah Hakha Innhmun Samhmi A Ngahtu Pawl Pungsan 105-106 An Chuahpiak Cang Hna Lai\nSalai Ngun San Aung| 2018 April 30| Chin ramkulh khuahlipi Hakha ah ekah 100 sangthar an samhmi chungah inn hmun a ngahmi pawl kha May 7, Cawn Ninga in vawlei hmun peknak nawl, pungsan 105-106 chuahpiak an si cang lai tiah Sipin Committee sin in kan theih.\n“May 7 in vawlei peknak nawl le pungsan 105-106 chuahpiak kan thawk cang hna lai. Pungsan 105-106 an rak lak tikah innhmun pakhat ah sing nga (500,000MMK) cio rak i put ding a si lai. Cun innhmun a ngahmi pawl nih an zulhding thil pali a um.\n(1) Pungsan 105-106 chuahpiak ni (May 7) thawk in thlaruk chung ah a fek i khuapi muisam he aa tlakmi inn an sak hrimhrim lai.\n(2) Cun hi vawlei hmun hi kum 10 chung ah zuar, license kha midang min thlen tibantuk tuah bak lo ding a si lai.\n(3) Inn an sak dih hnu in gram (vawlei ngeihnak nawl) cu chuahpiak an si te lai.\n(4) A cunglei phungphai hi ka zulh lo ahcun vawleihmun hi chuh than ka si lai tiah biakamnak min ka thut tiin minthutnak a um lai. Pungsan 105-106 an ngah sin tein Sipin sinah inn saknak nawl an hal lai i sak khawh colh a si lai” tiah sangthar samnak ah Sipin committee in tuanvo ngei Pu Ngun Vung nih The Chinland Post ah a chim.\nSangthar samhmi chung ahhin Sipin tangka sing 1400 dih in lam an cawh i sing 1600 dih in luti luannak an tuah. Yee-pun 35 tuah ding a um rih. Cu Yee-pun cu inn hmun a ngahtu nih 500,000 MMK cio an pek mi khan tuah a si lai. Hi nih hin a dihlak a daih lo kho men, sihmanhsehlaw a zat vial kan tuah lai tiah sipin committee nih an chim chap.\nSangthar samhmi innhmun ekah 100 chung ahhin min aa thuat sualmi le a tlamtling lo mi tete zong an um. Cu hna zong cu lungretheih awk an si lo, innhmun tlawmpal te kan chiahmi a um i cucu ningcang loin a dangdang hman siloin tu bantuk min aa thuat sualmi tibantuk pawl pek awk caah a si tiah Sipin tuanvo ngeitu sin in kan theih.\nCun inn saknak thing kong ah mizapi lung rethei in an um tiah kan theih. Asinain hi kong ah Sipin Committee nih thing tibantuk kha bawmh khawhmi zeihmanh a um lai lo nain mah inn saknak ca te ah thing-ah a phur mi kha thingram zohkhenhnak zung (tittaw) nih an tlaih hna, thong tlak ding tibantuk an si ahcun cozah zong nih zoh sawh lo tein a herh ning in tlangtlak a timh ko hna tiah kan theih. Amahbelte sangthar samhmi chung ah innhmun a ngahmi nih innsaknak thing-ah phurh an duh tikah felfai tein thingram zohkhenhnak ah halnak ca an tial a herh lai tiah kan theih.\nPrevious Carson Hall Cu Ks. Sing 5000 Dih In A Thar An Sak Than Lai\nNext Hnaringkhua Khuapi Sinak Pek Hnu In Inn 100 Tluk An Karh Cang


Min Aung Hlaing Ralhrang Pawl Nih AA Ralkap Minung Kul Bak An Tlaih Hna — Salai Ephraim Thawngpang\nMin Aung Hlaing Ralhrang Pawl Nih AA Ralkap Minung Kul Bak An Tlaih Hna\nSac ralhrang nih AA hriamtlai 20 an tlaih hna.January 27,2022 ah Rakhine ramkulh Maungdaw peng chak lei Chingchaung khua ah kawl ralhrang hna nih AA hriamtlai tintan a kai i a dih tharmi minung 20 cu Kawl ralhrang nih an tlaih hna tiah khuami pakhat nih a chim.\nKawl ralhrang nih AA hi an ngiar pah cang hna. A ruang cu AA hriamtlai nihhin Rakhine mipi cung ah nawlngeihnak tamtuk an ngei cang. AA nih an uknak hmun zong a kau ngai cang i AA hi an minung thazang le an hriamnam zong a tha tuk cang ti a si.\nCu ruang ah Min Aung Hlaing nih cun AA pawl hi a ngair pah cang hna. Rakhine ramkulh chung ah Kawl ralhrang an cawlcangh ning a hun karh ngai cang. AA hruaitu (Tun Myat Niang) Tthun Miah Neng –zong nih ralhrang pawl cawlcangh ning hi kan ngait peng ko hna tiah a rak chim.\nCredit:LENG CUNG TLANG\nCDM Tuah Hnu Miphun Leirawitu Ralhrang Sin Ah Kir Than Mi Vuanthan Vialte Nai Cei Tuk Ning Nolh Chap Tlak Na Si →\n← Maw Pathian Kan Miphun Caah Biakhiaktu Kan Ralbawi Hna Lungthin Ah Bia Rak Chim Ko Cang Law


Hakha University Tiah Min Pek Cang Mi Hi Chin State University Tiah A Min Thleng Ding In Kan Chin Cozah Nih – The Cherry Par\nHakha University Tiah Min Pek Cang Mi Hi Chin State University Tiah A Min Thleng Ding In Kan Chin Cozah Nih\n𝐊𝐚𝐧 𝐂𝐡𝐢𝐧 𝐧𝐮 𝐡𝐧𝐚 𝐭𝐡𝐚𝐳𝐚𝐧𝐠 𝐩𝐞𝐤𝐧𝐚𝐤: Atu na sining ah hin lung retheinak le muihnak in a khat el maw? Ningzah mualphonak hna in na nun hi a khat el maw? Na hngakchia lio ah na nu le na pa hna ai then mi si ruangah ni hin ni tiang hmaihngal loin na um peng rih maw? Nihsawh, thlanglamhnak le hramhram in nu pa sualpi nak tiang a ingtuar bal mi na si el maw? Ka thi tiang umpi ding in vat nai timh mi tlangval pa hna nih an kal tak ruangah na hmailei ruat kho ti loin na um sual maw? Napemnak ram pawngkam pa pawl le minung hna nih nihsawh zomhteih na ton\nruangah thazang zor le zei tuah hmanh huam lo tiang in na lung zor bal maw? Na nu le pa nih hi vawilei in an in kal tak ruangah na thazang a der tuk sual maw?\nAtanglei nu kong hi na ruat bal maw? Minak a si pin ah nu le pa tha tein ai tthi um lo mi sin in a chuak. A nu sin a um chel. A pa sin a um chel. A nu sin a um lio kum 9 hrawng ah hin tleihhrem a tong leng mang cang. Voikhat hnih lawng a si lo. Zei a tuah paoh thin lung fahnak in a rak khat ve.\nA pahrang kha zei dah a si ti kha tha tein ai theih hnu ah teirial bu tein ai zuam peng. Ni hin ni ahcun minthang pakhat lawng siloin chawva lei in billion tiang a ngei mi mirum ah ai chuah rih. Atu cu Oprah Winfrey tiah zapi nih kan theih dih.\nZei tluk muihnak le lungdonghnak zong na ton len ko lai. Caan khat le cikhat sinak ruangah na hmai lei zong a mui ko lai. Cu muihnak pin lei ahcun ceunak a rak um peng. Mah bal te cu na lung thawng i nangmah tein nai zuam khawh ti lo mi kha bomhnak na hal hrim hna a hau lai. Kan herh taktak le kan duh taktak ahcun kan pawngkam te ah hin bomhtu tha an rak um peng ko. Pathian pek mi na pahrang kha thei bu tein thih ngamh in doi ko. Na nun chungah something cu na si hrim ko lai. Kan Chin nu hna hi kan thancho deuh lawng ah kan miphun a thangcho deuh ve lai. Credit: Sang Hre


Nihin ah ka lung a tling lo ngaimi thil pahnih Hakha ah a cang. – The Cherry Par\nNihin ah ka lung a tling lo ngaimi thil pahnih Hakha ah a cang.\nNihin ah ka lung a tling lo ngaimi thil pahnih Hakha ah a cang. Ka lung a tlin lonak a ruang le a tuah ningcang (method) a si tiah ka ruahmi ka hun chim lai. A dih dong tiang rel ding kan sawm.\nHakha mifir pahnih kong a si. Pakhatnak cu a min ah NZ or ST timi nu kum 45 fai a simi si dawh a si. Hakha Times nih “Chin Oo Si Mino” nih ralrin ding an thanhmi a si tiah, mifir nu a hman thlak he “People Voice” ti phun in an thlah. A mit an huhpiah ca ah ho a si fiang in theih khawh a si lo nain amin cu piang lulh in ṭial a si. Pahnihnak cu Malaysia in a tlungmi pa CNI min in a lih le a hrawk hrol in lucky draw a tuah i mi a hlen hna timi kong a si. Cu pa cu amin ah ZN a si. Ahmanthlak he The Hakha Post Editor pakhat nih aa tar. I ralring hna usih, ti a si. (Tuan deuh ah The Hakha Post Page ah ka hmuh ka ti nain Editor nih kan tar lo a ti ca ah ka hun remh than. Ka palh i a si kho men).\nThil sining kong he pehtlai in ka hmuhning ka rak ṭial lai. 1. Catar si lo in taza zung ah phisin ding a si. Misual cu sualnak a tuahmi nakin dan fak deuh in tat a si tikah sual tuah kha a hlawk lo le ṭih a nun kha a pumsa in a tuar i a theih. Hi ti a theih ruang ah sualnak kha a tuah ti lo. Mi tampi nih sualnak an tuah lo tikah ram cu ram nuam a hung si. Cu bantuk cun tutan mifir hna hi tazacuai in taza zung ah phisin deuh ding a si. Atu cu catar phunphai deuh lawng in a kal rih ca ah a firtu ca ah retheihnak/ dantatnak an tonning hi a zaang i a din deuh ngai. “Ralrin peknak ca” si lo in tazacuai in thawng thlak ding an si deuh.\n2. Nuhrin covo lei in kan zoh tikah Media nih an tuahmi hi a dik lo ngaimi thil a si. Mifir hi a zungzal in minung sinak covo an ngei ve. An fir ruang ah an covo a thi lo. Minung kan nunnak ah min chiatnak nih minung pakhat kha a chanchung a thah or harnak a pek khawh. Cu ruang ah ram tampi Media nih mifir kong an chim le an thanh tikah an min or an hmanthlak ti bantuk kha ralrin te in an hman. Sinain, acunglei i Media pahnih nih cun tutan mifir hna i an nuhrin covo cu a hnawr suan ngai in ka hmu. An thanhning cu dantat phun khat bantuk a hung lo. Media nih rammi pakhat dantatnak nawl a ngeih lo ca ah ralring deuh in nuhrin covo ruat in media rian tuan si deuh sehlaw a tha hnga.\n3. Dantatnak i bochan lo dawh, a lo. Naihrawng Chinmi tampi zia ah i cinet lonak kha FB ah tar hi a hung lar bantuk in a um. Naihrawng kan boruak a si rua. Sinain, Kum 2018 – 2019 (July) karlak Chin State Cozah report zoh tikah tazacuai hi ka ruahnak leng in a tlawm. Tutan mifir pahnih ah Pakhat cu an kawl lio a si an ti ca ah chim ding a um lo ahhin NZ hi thong tam ngai a tla cangmi a si, an ti. Thong inn in chuak lengmang sehlaw a dawh. Hi ruang ah a ral in ral rin ding tiah Chin Oo Sii Mino nih an tinak hi si dawh a lo. Sinain, hi ti bantuk a si tak sual cun Hakha i dantatnak zung dirhmun le Mino hna nih dantatnak zung an hmuhning hi ruah ngaingai ahau lai. Thonginn system or biaceihning system zong ruah ngai aherh lai tiah ka ruat.\nResearch pakhat ah US thonginn chuak hna hi Europe ram thong inn chuak hna nakin sualnak an tuah ṭhan deuhnak cu thong an tlak lio ah nun chimhrinhnak Europre lei thonginn nakin a tlawm deuh ca ah a si, an ti. Cucaah, kan ram kan sersiam lai ti ahcun dan hi ningcang te in kan tatpiak hna seh. Media zong nih nuhrin covo an hnawr le hnawr lo ralring ve hna seh. Cun, Rammi zong nih a sual ko tiah kan theihmi cu tazacuai hna usih. Cu ti kan tuah ahcun kan ram hi thatnak lei a panh lai tiah ka ruat. Credit; Salai Chan Bik Ceu\n← World News hi rel pah hngat u ca\nAtu tiang election kong thawngpang →


Dawtnak Hmual A Sanning Hi, CDF Pasaltha Hna Mindat Ram Ah An Tonmi Thil - Chin Eleven News\nDawtnak Hmual A Sanning Hi, CDF Pasaltha Hna Mindat Ram Ah An Tonmi Thil\nJune 13, 2021 admin@chin11news.com Myanmar 0\n(CDF-Mindat chungtel pakhat nih a tak in a tonmi) A tanglei ca hi rel tikah lungthin a hno, mitthli a hai. Zeitlukindah dawtnak hmual hi a thawn ti zong a langhter. CDF-Mindat chungtel pakhat nih a tak in a tonmi a si. Amah tialning tein ka vun leh.\nRalhrang hna sinin an zam tiah ruahmi ralkap cheukhat kan tlaih hna hi thla khat hrawng a si cang. Kan vua hna lo i hri zongin kan khit fawn hna lo. Zalong tein kan umter hna pinah ti le rawl tha tein kan pek hna.\nAsinine cawngtu cu kan chiah ve hna. Kuak le khawngzi zong kan si khawh tawk in kan damh piak hna. Cuticun kan sin an phak in zarhnak hrawngah Chi Chawng i CDF pawl cu Kanpetlet lei i raldoh kan kalnak ah ralhmai hmun thum in karceh kan tong i hnu kan tolh.\nCutikah khuami dihlak, tar in ngakchia tiang ralhrang hna tih ruangah an zam dih. Kan sinah a ummi ralhrang in a zammi hna zong cu kenzawi awk an that ti lo caah kan ngeihchun tangka chuah in minung pakhat ah 50000 cio kan pek hna i kan kalter hna. An mithmai cu a nuam lo ngai ti a lang.\nCuticun hnu kan tolh i khua pakhat pawng i hmunhma kan lak lioah kan kaltermi hna kha kan hmuh than hna. Ngakchia a puami an um, thiltom a pumi an um, meithal aa putmi an um, anmah nih cun khuami a zammi hna kha lam an hruai hna.\nKan khuaruah a har tuk. Nan tlung rih lo maw tiah ka hal hna i “Ti le rawl an kan petu khua cu mahti men in kan kaltak kho hna lo, a himnak hmun an phak tikah kan tlung te lai” tiah an ka leh.\nCu bia ka theih tikah ka ngakchia lio i ka zoh balmi Vietnam ral muicawl (movie) pakhat ka lungah a hung chuak. Lemcang (Minta) cu Arnold a si rua ka ti. Vietnam lei a doh cuahmahmi US Marine ralkap pakhat nih amah a chanhtu Vietnam khua pakhat a chanh thannak muicawl a si.\nDawtnak cu a kir than timi hi ka zumh. A hnu ah anmah theihternak ka rak tuah te lai. An kut chungah an meithal taktak kha tlaihter thannak caan a hla ti lo. #Zalen/TCP\nLai Khuate Hna CDF Caah Ar Pakhat Hmanh Nan Siang Lo Maw?\nChin Ram Ahcun Kawl Ralkap Hi Kan Tei Hrimhirm Hna Lai!


Trump nih thawngthanhnak a tuah cang, A chim mi hi a dik mi a si lai an ti, an zumh – Thechinlungnews\nTrump nih thawngthanhnak a tuah cang, A chim mi hi a dik mi a si lai an ti, an zumh\nPosted By: hrangliankap November 7, 2020\nNi fatin US thawngpang 5 hrawng ka ttial peng. US thawngpang rel na duh peng ah cun Chin Journal hi like/follow vun tuah law, nifatin US thawngpang 5 na rel khawh peng lai tinak a si\nTu kum 2020 Election thimnak cu a buai tak tak, Trump nih a rak chim cang bantuk in Mail in ballot hi cu a buai tuk lai tiah fakpi in a rak au pi, Natein Nancy Pelosi le a rian tuan hawi hi heh tiah an cawlcang ve caah Mail in ballot cu state tampi ah hmang a si\nTu tiang President a si ding mi fiangtein thawngthanhnak tuah a si lo, Biden nih Electoral vote 300 hrawng kan hmuh lai caah President ka si cang tiin thawngthanhnak a tuah. House Speaker Nancy Pelosi zong nih Biden cu President elect a si cang tiah press conference a tuahnak ah a chim\nMail in ballot ruangah buainak fakpi a um caah, Trump team nih Supreme Court ah lawsuit an ap mi kongah Supreme Court nih biakhianak a tuah cang\nTrump nih thawngtha tuk mi a vun chim cang. Trump nih fiangtein a tial mi cu mi tampi nih comment an tuah i, thil hman mi hi kan duh doh thluamah ko, na hnungah kan nih dirpi peng ko tiah an tial thluamah cang\nTrump nih a tial ning a cun, Nihnih Ni/ Tuesday, Election nih, suimilam 8 P.M vote khar hnuah vote tampi Tinghra leng a rak phan. Mah ruangah Pennsylvania ah vote an rel mi bi cu a thleng tak tak. Mah bantuk in vote a dik lo in a ra mi pawl hi thatein zoh an duh lo.\nMah ruangah election result cu tampi a thleng. Pennsylvania zong a tel ve. Election zan ah President asi ding mi cu fawitein mi tampi nih thei khawh a si lai tiah an zum. Kan mah lei ah rian ttuantu hna cu vote an rel nak ah um ding in Democrat pawl nih an siang lo.\nKan mah lei nih thil a hman mi le dik mi rian tuan kan nih tim karah, Thil thalo tampi a tlung. Vote an relnak pawl hna cu zoh kho lo in block dih an si. A chungah thil thalo tampi a tlung, Thil a thleng mi a ngan tuk hrinhrang ko! tiin facebook le Twitter ah a tial\nBe the first to comment on "Trump nih thawngthanhnak a tuah cang, A chim mi hi a dik mi a si lai an ti, an zumh"


Reltlak: 𝗦𝘆𝗿𝗶𝗮 R𝗮𝗹 Ku𝗺 𝟭𝟬 T𝗹𝗶𝗻 L𝗲 C𝘂 N𝗶𝗵 A R𝗼𝗵 T𝗮𝗺𝗶 S𝗶𝗻𝗶𝗻𝗴 – Onlinenungak\nBy kham pat on March 24, 2021\n𝗦𝘆𝗿𝗶𝗮 𝗿𝗮𝗹 𝗸𝘂𝗺 𝟭𝟬 𝘁𝗹𝗶𝗻 𝗹𝗲 𝗰𝘂 𝗻𝗶𝗵 𝗮 𝗿𝗼𝗵 𝘁𝗮𝗺𝗶 𝘀𝗶𝗻𝗶𝗻𝗴\n“Arab Spring” timi Arab-vawlei dohthlennak hin thawk a hau. Tunisia i thingthei zuar in a paw ai cawmmi pa nih an ram president cung a lungtlin lo langhternak ah December 18, 2010 ah khan Diesel ai tawih i ai khanghnak khan a van i thawk. January 14, 2011 tiang ram pumpi nih an president duhlonak an langhter i President Zine El Abidine Ben Ali cu kum 24 uknak a tlaih hnu ah an dawi khawh.\nMah cu thawng nih cun Muslim asiloah Arab-vawlei a hninh le 2011 January chung lawng ah Saudi-Arabia, Egypt, Syria le Yemen ah uktu duhlo langhternak an ram pumpi ah a chuak cio. Cu lakah Syria kong te hi ka vun langhter lai.\n“Zalonnak. Siangpahrang pennak tlu seh. Siibawi pa na caan a si.” tiah Syria khualipi Damascus khua (2006 ah a langtlang in ka rak hmuh) zalam pang kip ah an rak ṭial. Tunisia president khawh in siangpahrang bantuk in uknak ai chaanmi Bashar al-Assad (siibawi/ president) hi Middle-east ah tlahmasa siseh ti an rak duh.\nMino lam an zawh. Duhnak an langhter, asinain an tlaih hna i an hrem hna. Mah ti lamzawh pawl faktuk in an hrem hna ruang ah cun March 15, 2021 in mipi nih palek le cozah runventu hna cu an pah hna i fakpi in an i suk caah mi tam ngai an thi. Dai hna seh tiah cozah nih an i tinh nain a zual. “Kan Syria caah kan nun kan thaap” ti kha an bia tlaih a vun si cang, a rannak in president Assad ṭum cang an ti.\nLamzawh in duhnak a langhtu cheukhat nih hriamnam an i lak cang, cozah runvengtu hna nih an tuk-den hna, an thah hna caah i vennak ah an hman hmasa. A hnu cun palek dawinak ding ah an hman.\n#Teirialcatialtu Like le Follow in laica rel ve.\n2012 ah an khualipi le khua lian Aleppo ah fakpi in i dohnak a chuak i 2013 june ah khan UN nih 90000 an thi tiah a rak thanh. Mah ti cun Syria cozah nih a ram ning in a tlai (control) kho ti lo i Syria ramchungral cu tu kum March 15. khan kum hra a tling cang.\n2013 in ISIS timi hriamtlai phu an rak chuak i Syria cu Russia le USA raltuknak hmun ah a hun cang. Assad zong atu tiang a thi lo, Syria a uknak khua le hmun a tampi ko rih. Asinain a ram cu a rawk cikcek i siifahnak fak taktak a chuak. Documentary le an thawngpang zulhdawi ahhin lungthin hi a kekkuai. Ral lio i a chuakmi kum 7+ ngakchia pawl hnawm hlonhnak ah ni khat dollar 1-2 ruah ah thilri a kawlmi an tlawm lo. 2019 ah ISIS kan tei tiah USA nih a thanh nain atu ah zeimaw cu a him lomi an um pah ṭhiam.\n𝗦𝘆𝗿𝗶𝗮 𝗿𝗮𝗹 𝗻𝗶𝗵 𝗮 𝗰𝗵𝘂𝗮𝗵𝗽𝗶𝗺𝗶 𝘀𝗶𝗻𝗶𝗻𝗴 𝘁𝗲𝘁𝗲:\n– 2018 cazin ning ah Syria in ralzam 5.6 million an chuak, 6.7 million nunnak a liam. Chungkhar khat a si lo ah mi pakhat cu a nu/ pa/ unau pakhat paoh ral nih a lakpiakmi an si.\n– 1.8 million hi khemp asiloah phungning in khuasaknak hmun a si lomi ah an um hna.\n– Pum thianhlimhnak le tithiang a har tuk lio Covid-19 nih a den hoi hna.\n– Kum hra chung ah ngakchia 12000 an nunnak a liam.\n– 13 million hrawng hi Emergency humanitarian bawmhnak le runven a haumi an si.\n– 5.9 million nih umnak inn an ngei lo.\n– 90% cu siifak tahfung a ri tang i khuasami an si.\n– Ngakchia 2.4 million sianginn kai lo in an um.\n– Syria rammi zatceo hi rianṭuan awk ngei lo in an um.\nby Si Bawimang Lian (na rel dih a si ahcun SHARE khawh a si.)\nSource: UN High Commissioner for Refugees and UNICEF. VG/VOX/AFP


CNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi! – The Cherry Par\nCNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi!\nCNA le CNDF nih Lumbang khua pawng ah ralhraang motor phu bomb panga in an puah hna i ralhraang pahnih an thi\nChin ramkulh, Falam in Kalaymyo lei ah a tum mi Council ralhraang motor 15 cu nihin, October 30, zinglei suimilaam 11:00, Lumbang khua lonh ah CNA le CNDF i bawm in bomb panga in an puah hna tiah CNDF Chimphuannak Nawlngeitu sin in theih a si.\nBomb nih ralhraang motor pariat a khen hna i ralhraang pahnih an thi, 15 hma an pu tiah thawng theih hmasa a si.\nTu zaanlei suimilaam 5:30 ah motor pathum in ralhraang 30 cu Tedim khua chung ah an rak lut.\nFalam Peng Lumbang pawng ah CNA+CNDF nih Kawl ralkap 2 an nawn hna. Nihin October 30, Falam in Kalay lei ah a zuang mi Kawl ralkap (Ralhrang) pawl cu CNA+CNDF nih bomb an puahhnawh hna i 2 an thi, tiah theih a si.\nHi Kawl ralkap pawl hi motor 15 hrawng in Kalay lei ah a zuang mi an si i Falam Peng, Lumbang khua an lonhka hrawng ah CNA+CNDF nih bomb voi 5 an puahhnawh hna. Motor 15 hrawng chung ah motor 8 an khen i minung 2 an thi, tiah theih a si.\n“A leem phuum hna lai – Rim chiah ding an si” Min chim ngam lo pastor pakhat cu, Khawmpi khual tlun zaan lengmang ah voi 3 kheengte Thawngtha chim an thiah i, a voi 3nk, biahmaithi ah hitin a rak chim bal. “Tuanvo ngeitu nih kan khawmpi ah tu zaan caan bantuk Thawng tha chim an ka coh hi a lungthu bunh an tlinh cang ca ah, an i ralrin lo ahcun, keimah pek, anmah pek a kan leem phum sual lai” a rak ti.\nCu ve bantuk in, Kawl ralhraang rual nih tutan ral thawh i an zia cu, khua kip nih khua chuah taak a si tikah inn khangh, thilri fir, satil thah, Biakinn ah um hmun khuar lengmang a si. An tlun tikah thilri khat lak Motor ah khumh in chungkhar tlunzoh ah Kawl rawn lei ah an i tlunpi lengmang ca ah, duh herh zalhnak ah hman timh dawhdang kan si cang ko.\nHiti hin a leem phum cang hna i mizapi a kilvengtu kan ralkap lei nih, rim chiah lak in doh lo ahcun mizapi zong nih raal thawh cu a phung a si ko ti in ruah sual a fawi te mi khi a si. Mizo National Front (MNF) lio ahkhan. Aizawl khuapi kha Bomb in an khangh. Cun Mizoram pumpi in Curfew an tuah tik ah Mizoram mizapi chanhtu ding ah, Pakistan in MNF Intelligent a si mi, Lalhleia le Thangrehlova hruai mi minung 5 Mizoram Aizawl khuapi an phan.\nMizoram i a ngan bik Palek lutlai (Kala) minung 3 an zung chungah luh hnawh zau in an thah hna. MNF tlaih mi thongtla pawl zong an chuah dih hna. Rim an chiah hna hnu ceo in Mizoram curfew kha phoih a hung si. Mi sawhsawh thah, tlaih, hrem, thong thlak an si ca ah, an tlaih, an thah, an hrem mi hna an chungkhat, fanau hna nih, an i tuar ti ve lo i, MNF ah an lut thluahmah ve.\nTleicia miroling Hrang Nawl nih a rak chim mi cu,” A ka hringtu kanu kha ka hmuh hngan ah, Kawl ralhrang nih, tlaihhrem hna sehlaw, ka zoh sawhsawh ko hna hnga maw?” a rak ti bal ve. Kan ton lai mi hmailei caan ah Kawl ralhraang nih a leem phum cang hna i atu bantuk in zoh sawh peng an si ko i rim chiahnak a um lo ahcun, mizapi zong nih “raal thawh cu, a phung si ko” ti in, kan ruah sual nakhnga lo teirulcham kan herh ko.\nAn nun ning hi khuachia nun zia a si ca ah Jesuh zong nih khuachia cu a doh, a tthawl ve ko hna bangin kan Chinram chung hin tthawl le dawi i zuam kan herh. Khua kip in hriam le naam kan ngeih chun cio he doh kan herh ko. Zei cah tiah…A leem phum hna lai hih…\n← CNF mawhchiat can asi lo. Mipi nih pei tu bantuk in tha kan rak pek hna lo cu!\nThanthlang ca Lehrul Chamnak ah Yangon ah Bus an Khangh! →


Wall Mounted Vacuums Wall Hung Shop Vacuum Wall Mount Shop Vacuum Best Small Shop Vac Craftsman Vs Shop Vac Wall Hung Shop Vac Hang Up Muapp Wall Shop Vac Hang Up Filter Retainer Mount Vacuum Gallon Peak Hp Mounted Wet Cle – osai.info\nWall Mounted Vacuums Wall Hung Shop Vacuum Wall Mount Shop Vacuum Best Small Shop Vac Craftsman Vs Shop Vac Wall Hung Shop Vac Hang Up Muapp Wall Shop Vac Hang Up Filter Retainer Mount Vacuum Gallon Peak Hp Mounted Wet Cle\nPublished 12/06/2019 12:33:08 pm at 12/06/2019 12:33:08 pm in Wall Mounted Vacuums.\nwall mounted vacuums wall hung shop vacuum wall mount shop vacuum best small shop vac craftsman vs shop vac wall hung shop vac hang up muapp wall shop vac hang up filter retainer mount vacuum gallon peak hp mounted wet cle.\nshopvac gallon peak hp wall mount wet dry vac shopvac click images to enlarge, tis the season for savings on garagevac wall mounted vacuum system garagevac wall mounted vacuum systemmade in usa black, amazoncom hoover vacuum cleaner guv prograde garage wall mounted hoover vacuum cleaner guv prograde garage wall mounted utility vacuum l, wall vac central vacuum cleaner hose attached to a wall inlet wall vac professional wall mounted utility vacuum wall vac , shop prolux professional wall mounted garage shop vacuum wet dry prolux professional wall mounted garage shop vacuum wet dry pick up, wet dry vacuum wall mounted wet dry vacuum wall mounted wet dry vacuum photos, shop vac wall mounted shop vac wall mountable wall mounted garage shop vac wall mounted wall mounted shop vac fresh installing a wall mount rigid shop vac shop vac wall mounted , wall mounted wet dry vac workshop portable wall mount vac performax wall mounted wet dry vac workshop portable wall mount vac performax wall mounted wet dry vac, wall mounted vacuum cleaner new neato botvac connected robot vacuum home design wall mounted vacuum cleaner astonising the best cordless stick vacuums to buy,, wall mounted shop vac the garage journal board so im in the market for a wall mounted shop vac i want something of decent quality but prefer not to spend a bundle anyone out there have any .